cyanic-selkie/wikianc huggingface dataset:
ಜಯಂತ ಕಾಯ್ಕಿಣಿ
೨೦೦೬ ರಲ್ಲಿ
'ಜಯಂತ್ ಕಾಯ್ಕಿಣಿ, "ಮುಂಗಾರು ಮಳೆ" ಚಲನಚಿತ್ರಕ್ಕಾಗಿ ಕೆಲವು ಹಾಡುಗಳ ಸಾಹಿತ್ಯ ಬರೆದರು. ಹೀಗೆ ಈಗ ಜಯಂತ ಕಾಯ್ಕಿಣಿಯವರ ಹೆಸರು ಹೇಳಿದರೆ ಅಬಾಲವೃದ್ಧರೆಲ್ಲರೂ ಮೊದಲು ನೆನಪಿಸಿಕೊಳ್ಳುವುದು, ೨೦೦೬ರಲ್ಲಿ ಜನಮನಗಳ ಮನದಲ್ಲಿ ಅಭಿಮಾನದ ಹೊಳೆಯನ್ನು ಹರಿಸಿದ ನಿರ್ದೇಶಕ "ಯೋಗರಾಜ್ ಭಟ್" ರವರ ಸಿನೆಮಾ "ಮುಂಗಾರು ಮಳೆ"ಯ ಹಾಡುಗಳ ಸಾಹಿತ್ಯವನ್ನು. ಆ ಹಾಡುಗಳು ಇಂದಿಗೂ ಜನಪ್ರಿಯ. "ಅನಿಸುತಿದೆ ಯಾಕೋ ಇಂದು" ಎಂಬ ಹಾಡಂತೂ ಚಿತ್ರ ರಸಿಕರ ಮನಕ್ಕೆ ಈಗಲೂ ಲಗ್ಗೆ ಹಾಕಿದೆ.ಮುಂಗಾರು ಮಳೆ ಚಿತ್ರದ ಹಾಡುಗಳು ಕಾಯ್ಕಿಣಿಯವರಿಗೆ ಇನ್ನೂ ಹೆಚ್ಚಿನ ಚಲನಚಿತ್ರಗಳಿಗೆ ಹಾಡುಗಳನ್ನು ಬರೆಯುವ ಸಂದರ್ಭಗಳನ್ನು ಒದಗಿಸಿದವು. ಇವರ ಪ್ರಖ್ಯಾತಿಯ ಕಿರೀಟಕ್ಕೆ ಇನ್ನೂ ಹಲವಾರು ಪ್ರಶಸ್ತಿಯ ಗರಿಗಳು ಲಭಿಸಿದವು. ಮುಂಗಾರು ಮಳೆಯ "ಅನಿಸುತಿದೆ ಯಾಕೋ ಇಂದು" ಹಾಡಿನ ಉತ್ತಮ ಸಾಹಿತ್ಯಕ್ಕಾಗಿ ೨೦೦೬ರಲ್ಲಿ ಮತ್ತೊಮ್ಮೆ ಜಯಂತರವರಿಗೆ ಕರ್ನಾಟಕ ರಾಜ್ಯ ಪ್ರಶಸ್ತಿಯು ದೊರಕಿತು. ಹಾಗೂ ಅದೇ ಹಾಡಿಗೆ, ಅದೇ ವರ್ಷ ಪುನಃ ಈಟಿವಿ ಕನ್ನಡ ವಾಹಿನಿಯ "ಉತ್ತಮ ಸಿನೆಮಾ ಸಾಹಿತಿ (ಬೆಸ್ಟ್ ಲಿರಿಸಿಸ್ಟ್)" ಪ್ರಶಸ್ತಿಯೂ ದೊರಕಿತು. ಮೈಸೂರ್ ಅಸೋಸಿಯೇಷನ್, ಮುಂಬಯಿ ನ, ೨೦೧೬ ರ ಸಾಲಿನ ಬಂಗಾರದ ಹಬ್ಬದ ದತ್ತಿ ಉಪನ್ಯಾಸಮಾಲೆಯ ಆಹ್ವಾನಿತ ಉಪನ್ಯಾಸಕಾರರಾಗಿ ತಮ್ಮ ಕಾರ್ಯವನ್ನು ನಡೆಸಿಕೊಟ್ಟರು.
ಕೃತಿಗಳು
೨೦೦೩ರಲ್ಲಿ ಶ್ರೀ ಜಯಂತರವರ "ಜಯಂತ ಕಾಯ್ಕಿಣಿ ಕಥೆಗಳು" ಎಂಬ ಲಘು ಕಥೆಗಳ ಸಂಕಲನ ಪುಸ್ತಕ ಮತ್ತು "ಇತಿ ನಿನ್ನ ಅಮೃತ" ಎಂಬ ನಾಟಕವನ್ನೂ ಪ್ರಕಟಿಸಲಾಯಿತು. ೨೦೦೫ರಲ್ಲಿ ಅವರ "ತೂಫಾನ್ ಮೈಲ್" ಎಂಬ ಸಣ್ಣ ಕಥೆಗಳ ಸಂಗ್ರಹ ಪ್ರಕಟವಾಯಿತು. ೨೦೦೪ರಲ್ಲಿ "ಆಕಾಶ ಬುಟ್ಟಿ" ಎಂಬ ನಾಟಕಕೃತಿಯು ಪ್ರಕಟವಾಯಿತು.
ಚಲನಚಿತ್ರ ಪ್ರಶಸ್ತಿ
ದಕ್ಷಿಣ ಭಾರತಿಯ ಅಂತಾರಾಷ್ಟ್ರೀಯ ಪ್ರಶಸ್ತಿಗೆ ಜಯಂತ್‍ರವರ ಹೆಸರನ್ನು ಸೂಚಿಸಲಾಗಿತ್ತು.
ಬಾಹ್ಯ ಸಂಪರ್ಕಗಳು
<References />
ಉಲ್ಲೇಖಗಳು
<References />
ವರ್ಗ:ಮುಂಬಯಿ ಕನ್ನಡಿಗರು ಜಯಂತ ಕಾಯ್ಕಿಣಿ ವರ್ಗ:ಚಿತ್ರಸಾಹಿತಿಗಳು ವರ್ಗ:ಕನ್ನಡ ಕವಿಗಳು ವರ್ಗ:ಲೇಖಕರು
ಕರ್ನಾಟಕ ರಾಜ್ಯ ಸಂಗೀತ ವಿಶ್ವವಿದ್ಯಾಲಯ, ಮೈಸೂರು
ಕೆಎಸ್ ಜಿಎಚ್ ಸಂಗೀತ ಮತ್ತು ಕಲೆ ವಿಶ್ವವಿದ್ಯಾಲಯ (ಸಂಪೂರ್ಣ ಹೆಸರು :ಕರ್ನಾಟಕ ರಾಜ್ಯ ಗಂಗೂಬಾಯಿ  ಹಾನಗಲ್ ಸಂಗೀತ ಮತ್ತು ಕಲೆ ವಿಶ್ವವಿದ್ಯಾಲಯ ) ಕರ್ನಾಟಕ ರಾಜ್ಯ ಸಂಗೀತ ವಿಶ್ವವಿದ್ಯಾಲಯ,ಸಂಗೀತದ ಸಂಶೋಧನೆ ಮತ್ತು ಪ್ರದರ್ಶನ ಕಲೆಗಳಿಗಾಗಿ ಮುಡಿಪಾಗಿಟ್ಟ ಸಾರ್ವಜನಿಕ ವಿಶ್ವವಿದ್ಯಾನಿಲಯವಾಗಿದೆ .ಇದು ಕರ್ನಾಟಕದ ಸರ್ಕಾರದ ಸಂಸ್ಥೆಯಾಗಿದೆ .ಪದವಿ, ಸ್ನಾತಕೋತ್ತರ ಹಾಗೂ ಡಾಕ್ಟರೇಟ್ ಶಿಕ್ಷಣ ಒದಗಿಸುತ್ತದೆ.೨೦೦೯ರಲ್ಲಿ ಪ್ರಾರಂಭವಾಯಿತು.
ಕರ್ನಾಟಕ ಪಶು ವೈದ್ಯಕೀಯ, ಮೀನುಗಾರಿಕೆ ವಿಶ್ವವಿದ್ಯಾಲಯ, ಬೀದರ
ಕರ್ನಾಟಕ ಪಶು ವೈದ್ಯಕೀಯ, ಮೀನುಗಾರಿಕೆ ವಿಶ್ವವಿದ್ಯಾಲಯವು ೨೦೦೪ರಲ್ಲಿ   ಬೀದರ ನಗರದ ನಂದಿನಗರದಲ್ಲಿ ಪ್ರಾರಂಭವಾಗಿದೆ.
ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ಅ ಆ ಇ ಈ
ಧ್ವನಿಸುರುಳಿ
ಎಲ್ಲಾ ಹಾಡುಗಳನ್ನು ವಿ.ಮನೋಹರ್ ಸಂಯೋಜಿಸಿದ್ದಾರೆ.
ಡಾನ್‌ ಬ್ರೌನ್‌
ಡಾನ್‌ ಬ್ರೌನ್‌ (ಜನನ: 1964ರ ಜೂನ್‌ 22) ಅಮೆರಿಕಾದ ರೋಮಾಂಚಕ ಕಥೆಗಾರರಾಗಿದ್ದು, 2003ರಲ್ಲಿ ಅತಿ ಹೆಚ್ಚು ಮಾರಾಟವಾದ ಕಾದಂಬರಿ ದಿ ಡಾ ವಿನ್ಸಿ ಕೋಡ್‌ ನಿಂದ ಇವರ ಜನಪ್ರಿಯತೆ ಹೆಚ್ಚಾಯಿತು. ಬ್ರೌನ್‌ರ ಕಾದಂಬರಿಗಳು 24 ಗಂಟೆಗಳ ಅವಧಿಯಲ್ಲಿನ ನಿಧಿ ಅನ್ವೇಷಣೆ ಒಳಗೊಂಡಿರುವುದಲ್ಲದೆ, ಗೂಢಲಿಪಿಶಾಸ್ತ್ರ, ಕೀಲಿಕೈಗಳು,(ಅತಿ ಮುಖ್ಯ ಭೇದನಗಳು) ಚಿಹ್ನೆಗಳು, ಸಂಕೇತಗಳು, ಮತ್ತು ಒಳಸಂಚಿನ ವಿಷಯಗಳನ್ನು ಒಳಗೊಂಡಿರುತ್ತವೆ. ಅವರ ಪುಸ್ತಕಗಳು ಸುಮಾರು 40 ಭಾಷೆಗಳಲ್ಲಿ ಭಾಷಾಂತರಗೊಂಡು, 2009ರ ಅಂಕಿಅಂಶದ ಪ್ರಕಾರ ಸುಮಾರು 80 ದಶಲಕ್ಷಕಿಂತಲೂ ಅಧಿಕ ಪ್ರತಿಗಳು ಮಾರಾಟವಾಗಿದ್ದವು.ಬ್ರೌನ್‌ರ ಕಾದಂಬರಿಗಳಲ್ಲಿ ಐತಿಹಾಸಿಕ ವಿಷಯಗಳು ಮತ್ತು ಹಿಂದಿನ ಕ್ರೈಸ್ತ ಧರ್ಮದ ಕಲಾಕೃತಿಗಳು ಸೇರಿದಂತೆ ರಾಬರ್ಟ್‌ ಲ್ಯಾಂಗ್ಡನ್‌ನನ್ನು ಪ್ರಮುಖ ಪಾತ್ರದಲ್ಲಿ ಬಿಂಬಿಸಲಾಗಿರುತ್ತದೆ. ಹಾಗಾಗಿ ಇವುಗಳು ಕೆಲವೆಡೆ ವಿವಾದ ಸೃಷ್ಟಿಸಿವೆ. ಬ್ರೌನ್‌ ತಮ್ಮ ಪುಸ್ತಕಗಳು ಕ್ರೈಸ್ತ ವಿರೋಧಿಯಲ್ಲ, ತಾವು ಸಹ 'ನಿರಂತರ ಆಧ್ಯಾತ್ಮಿಕ ಪ್ರಯಾಣ'ವನ್ನು ಮಾಡುತ್ತಿದ್ದೇನೆ ಎಂದು ತಮ್ಮ ವೆಬ್‌ಸೈಟ್‌ನಲ್ಲಿ ಹೇಳಿಕೊಂಡಿದ್ದಾರೆ. ತಮ್ಮ ದಿ ಡಾ ವಿನ್ಸಿ ಕೋಡ್‌ ಪುಸ್ತಕದ ಬಗ್ಗೆ ಹೇಳುತ್ತಾ, ಅದೊಂದು "ಆಧ್ಯಾತ್ಮಿಕ ಚರ್ಚೆ ಉತ್ತೇಜಿಸುವ ಸರಳ ಮನರಂಜನಾ ಕಥೆಯಾಗಿದೆ" ಎಂದರು. ನಂತರ ಅವರು "ನಮ್ಮ ನಂಬಿಕೆಯ ಒಳವಿಮರ್ಶೆ ಮತ್ತು ಪರಿಶೋಧನೆಗೆ ಸಕಾರಾತ್ಮಕ ಪರಿವರ್ತಕದಂತೆ" ಈ ಪುಸ್ತಕ ಬಳಸಬಹುದೆಂದು ಸಲಹೆ ಮಾಡಿದ್ದಾರೆ.
ಆರಂಭಿಕ ಜೀವನ ಹಾಗೂ ಶಿಕ್ಷಣ
USAನ ನ್ಯೂ ಹಂಪ್‌ಶೈರ್‌ನಲ್ಲಿರುವ ಎಕ್ಸೆಟರ್‌ನಲ್ಲಿ ಡಾನ್‌ ಬ್ರೌನ್‌ ಹುಟ್ಟಿಬೆಳೆದಿದ್ದಾರೆ. ಮೂವರು ಮಕ್ಕಳಲ್ಲಿ ಇವರು ಹಿರಿಯವರಾಗಿದ್ದಾರೆ. ಬ್ರೌನ್‌ ಫಿಲಿಪ್ಸ್‌ ಎಕ್ಸೆಟರ್‌ ಅಕ್ಯಾಡಮಿಯ ಆವರಣದಲ್ಲಿ ಬೆಳೆದರು. ಅಲ್ಲಿ ಅವರ ತಂದೆ ರಿಚರ್ಡ್‌ G. ಬ್ರೌನ್‌ ಗಣಿತದ ಗೌರವ ಶಿಕ್ಷಕರಾಗಿದ್ದರು. ಅವರು 1968ರಿಂದ 1982ರಲ್ಲಿ ನಿವೃತ್ತಿಯಾಗುವವರೆಗೆ ಪಠ್ಯಪುಸ್ತಕಗಳನ್ನು ಬರೆಯುತ್ತಿದ್ದರು. ಬ್ರೌನ್‌ನ ಹೆತ್ತವರು ಸಹ ಗಾಯಕ/ಸಂಗೀತಗಾರರಾಗಿದ್ದರು. ಅವರ ತಂದೆ ಚರ್ಚಿನ ಗಾಯಕವೃಂದದ ನಿರ್ದೇಶಕರಾಗಿ ಸೇವೆಸಲ್ಲಿಸುತ್ತಿದ್ದರು. ಅವರ ತಾಯಿ ಆರ್ಗನ್‌ ವಾದಕರಾಗಿ ಕೆಲಸಮಾಡುತ್ತಿದ್ದರು. ಬ್ರೌನ್‌ ಎಪಿಸ್ಕೊಪಲಿಯನ್‌ (ಬ್ರಿಟಿಷ್ ಚರ್ಚಿನ ಸದಸ್ಯ)ಆಗಿ ಬೆಳೆದರು. ಬ್ರೌನ್‌ ಬಾಲ್ಯದಿಂದಲೂ ರಹಸ್ಯಗಳು ಮತ್ತು ಒಗಟುಗಳೊಂದಿಗೆ ಬೆಳೆದವರು, ಅವುಗಳ ಕುರಿತು ಆಸಕ್ತಿ ಹೊಂದಿದ್ದರು. ಮನೆಯಲ್ಲಿ ಕೂಡಾ ಅವರ ಹೆತ್ತವರು ಗಣಿತ, ಸಂಗೀತ ಮತ್ತು ಭಾಷಾಶಾಸ್ತ್ರದ ಕುರಿತು ಅಧ್ಯಯನ ಮಾಡುತ್ತಿದ್ದರು. ಇವುಗಳಿಂದಾಗಿ ಅವರಿಗೆ ಗಣಿತ ಸಂಕೇತಗಳು ಮತ್ತು ರಹಸ್ಯ,ಗೂಢಲಿಪಿಗಳ ಬಗ್ಗೆ ಆಸಕ್ತಿ ಬೆಳೆಯಿತು. ಬ್ರೌನ್‌ ಯುವಕರಾಗಿರುವಾಗ, ಅಕ್ಷರಪಲ್ಲಟಗಳು ಮತ್ತು ಪದಬಂಧಗಳನ್ನು ಬಿಡಿಸಲು ಗಂಟೆಗಟ್ಟಲೆ ಸಮಯ ಕಳೆಯುತ್ತಿದ್ದರು. ಜನ್ಮದಿನ ಮತ್ತು ರಜಾದಿನಗಳಲ್ಲಿ ಬ್ರೌನ್‌ ಮತ್ತು ಅವರ ಒಡ ಹುಟ್ಟಿದವರು ತಂದೆಯ ಯೋಜನೆಯ ಮೇರೆಗೆ ನಿಧಿ ಅನ್ವೇಷಣೆಯ ಚಟುವಟಿಕೆಗಳಲ್ಲಿ ಭಾಗವಹಿಸುತ್ತಿದ್ದರು. ಉದಾಹರಣೆಗೆ ಕ್ರಿಸ್ಮಸ್‌ನಲ್ಲಿ ಬ್ರೌನ್‌ ಮತ್ತು ಅವರ ಒಡ ಹುಟ್ಟಿದವರಿಗೆ ಮರದಡಿ ಉಡುಗೊರೆಗಳು ದೊರೆಯುತ್ತಿರಲಿಲ್ಲ. ಆದರೆ ಅವರು ತಮ್ಮ ಮನೆ ಮತ್ತು ನಗರದ ಸುತ್ತಮುತ್ತಲಿನ ಸಂಕೇತ ಮತ್ತು ಸುಳಿವುಗಳ ಮೂಲಕ ನಿಧಿ ನಕ್ಷೆ ಅನುಸರಿಸಿ ಹುಡುಕಾಟದ ಕಾರ್ಯ ನಡೆಸುತ್ತಿದ್ದರು. ಅವರು ಅಡಗಿದ ಸ್ಥಳದ ಶೋಧನೆಗೆ ತೊಡಗಿಕೊಳ್ಳುತ್ತಿದ್ದರು. ಬ್ರೌನ್‌ ಅವರ ತಂದೆಯೊಂದಿಗಿನ ನಿಕಟ ಸಂಬಂಧ ದಿ ಡಾ ವಿನ್ಸಿ ಕೋಡ್‌ ನಲ್ಲಿ ಸೊಫೀ ನೆವಿ ಮತ್ತು ಜಕಾಸ್‌ ಸೊಯಂಜರ್‌ ಪಾತ್ರಗಳ ಸೃಷ್ಟಿಗೆ ಕಾರಣವಾಗಿದೆ. ಆ ಕಾದಂಬರಿಯ 23ನೇ ಅಧ್ಯಾಯವು ಅವರ ಬಾಲ್ಯ ಜೀವನದಿಂದ ಪ್ರೇರೆಪಿತಗೊಂಡಿದೆ. ಫಿಲಿಪ್ಸ್‌ ಎಕ್ಸೆಟರ್‌ನಿಂದ ಪದವಿ ಪಡೆದ ನಂತರ, ಬ್ರೌನ್‌ ಅಂಹರ್ಸ್ಟ್‌ ಕಾಲೇಜನ್ನು ಸೇರಿದರು. ಅಲ್ಲಿ ಅವರು ಸೈ ಅಪ್ಸಿಲೊನ್‌ ಸೋದರತ್ವದ ಪಂಥದ ಸದಸ್ಯರಾಗಿದ್ದರು. ಅಂಹರ್ಸ್ಟ್‌ ಗ್ಲೀ ಕ್ಲಬ್‌ನಲ್ಲಿ ಅವರು ಸ್ಕ್ವಾಶ್‌ ನೊಂದಿಗೆ, ಹಾಡು ಹಾಡಿದರು. ಅಲ್ಲದೇ ಅವರು ಕಾದಂಬರಿಕಾರ ಅಲಾನ್‌ ಲೆಲ್ಚುಕ್‌ರನ್ನು ಭೇಟಿ ಮಾಡಿದರು. 1985ರ ಶೈಕ್ಷಣಿಕ ವರ್ಷವನ್ನು ಬ್ರೌನ್‌ ಸ್ಪೈನ್‌ನ ಸೆವಿಲ್‌ನಲ್ಲಿ ಕಳೆದರು. ಅಲ್ಲಿರುವ ಯುನಿವರ್ಸಿಟಿ ಆಫ್‌ ಸೆವಿಲ್‌ನಲ್ಲಿ ಕಲಾ ಇತಿಹಾಸ ಕೋರ್ಸಿಗೆ ಸೇರಿದರು. 1986ರಲ್ಲಿ ಬ್ರೌನ್‌ ಅಂಹರ್ಸ್ಟ್‌ನಿಂದ ಪದವಿ ಪಡೆದರು.
ಹಾಡು ರಚನೆಗಾರ ಮತ್ತು ಪಾಪ್‌ ಗಾಯಕ
ಅಂಹರ್ಸ್ಟ್‌ನಿಂದ ಪದವಿ ಪಡೆದ ನಂತರ, ಸಂಗೀತ ಸಂಯೋಜನೆ ಮಾಡಿ ಬ್ರೌನ್‌ ಸಂಗೀತವನ್ನೇ ವೃತ್ತಿಯಾಗಿ ಸ್ವೀಕರಿಸಿದರು. ಅಲ್ಲದೇ ಸಿಂಥ್‌ಎನಿಮಲ್ಸ್‌ ಎಂಬ ಹೆಸರಿನ ಮಕ್ಕಳ ಕ್ಯಾಸೆಟ್‌ನ್ನು ಅವರೇ ಹೊರತಂದರು. ಇದು "ಹ್ಯಾಪಿ ಫ್ರಾಗ್ಸ್‌" ಮತ್ತು "ಸುಜುಕಿ ಎಲಿಫೆಂಟ್ಸ್‌"ನಂತಹ ಹಾಡುಗಳನ್ನು ಒಳಗೊಂಡಿದ್ದು, ಇದರ ಕೆಲವೇ ಪ್ರತಿಗಳು ಮಾರಾಟವಾಗಿದ್ದವು. ನಂತರ ಅವರು ಡಾಲಿಯಾನ್ಸ್‌ ಎನ್ನುವ ತನ್ನದೇ ಆದ ಧ್ವನಿಮುದ್ರಣ ಸಂಸ್ಥೆ ಪ್ರಾರಂಭಿಸಿದರು. 1990ರಲ್ಲಿ ಯುವ ಗ್ರಾಹಕರನ್ನು ಗುರಿಯಾಗಿಸಿಕೊಂಡು, ಪರ್ಸ್ಪೆಕ್ಟಿವ್‌ ಎಂಬ ಶೀರ್ಷಿಕೆಯ ಧ್ವನಿಮುದ್ರಿಕೆಯನ್ನು ಹೊರತಂದರು. ಆದರೆ ಇಲ್ಲಿಯೂ ಸಹ ಕೆಲವೇ ಪ್ರತಿಗಳ ಮಾರಾಟಕಂಡಿತು.1991ರಲ್ಲಿ ಅವರು ಗಾಯಕ-ಗೀತರಚನೆಗಾರ ಮತ್ತು ಪಿಯಾನೋವಾದಕನಾಗಬೇಕೆಂದು ಹಾಲಿವುಡ್‌ಗೆ ಸ್ಥಳಾಂತರವಾದರು. ತಮ್ಮ ಬದುಕು ಸಾಗಿಸಲು, ಅವರು ಬೆವರ್ಲಿ ಹಿಲ್ಸ್‌ ಪ್ರಿಪರೇಟರಿ ಸ್ಕೂಲ್‌ನಲ್ಲಿ ಶಿಕ್ಷಕರಾಗಿ ಸೇವೆ ಸಲ್ಲಿಸುತ್ತಿದ್ದರು.ಅಲ್ಲದೆ ಅವರು ನ್ಯಾಷನಲ್ ಆಕ್ಯಾಡಮಿ ಆಫ್ ಸಾಂಗ್‌ರೈಟರ್‌ಗೆ ಸೇರಿ, ಅದರ ಹಲವು ಕಾರ್ಯಕ್ರಮಗಳಲ್ಲಿ ಭಾಗವಹಿಸಿದರು. ಅಲ್ಲಿ ಅವರಿಗಿಂತ 12 ವರ್ಷ ದೊಡ್ಡವರಾಗಿರುವ ಆರ್ಟಿಸ್ಟ್‌ ಡೆವಲಪ್‌ಮೆಂಟ್‌ನ ಅಕ್ಯಾಡಮಿ ನಿರ್ದೇಶಕಿಯಾಗಿರುವ ಬ್ಲೈಥ್‌ ನ್ಯೂಲೊನ್‌ರನ್ನು ಭೇಟಿ ಮಾಡಿದರು. ಅವರು ಬ್ರೌನ್‌ರ ಯೋಜನೆಗಳನ್ನು ಪ್ರೋತ್ಸಾಹಿಸುವುದಕ್ಕಾಗಿ ತಮಗೆ ಸಂಬಂಧಿಸಿದ ಕೆಲಸದಲ್ಲಿ ಬ್ರೌನ್‌ರಿಗೆ ಸಹಾಯ ಮಾಡಿದರು; ಅವರಿಗೆ ಪ್ರಚಾರ ಕಾರ್ಯಕ್ರಮ ಆಯೋಜಿಸುವುದಕ್ಕೆ, ಪತ್ರಿಕಾ ಹೇಳಿಕೆ ನೀಡಿ ,ಬ್ರೌನ್‌ರಿಗೆ ತಮ್ಮ ವೃತ್ತಿಯಲ್ಲಿ ಸಹಾಯ ಮಾಡಬಹುದಾದ ವ್ಯಕ್ತಿಗಳನ್ನು ಸಂಪರ್ಕಿಸುವಂತೆ ಮಾಡಿದರು. ಅದಲ್ಲದೇ, ಬ್ಲೈಥ್‌ ಮತ್ತು ಬ್ರೌನ್‌ ವೈಯಕ್ತಿಕ ಸಂಬಂಧ ಹೊಂದಿದ್ದರು. ಆದರೆ 1993ರಲ್ಲಿ ಬ್ರೌನ್‌ ನ್ಯೂ ಹಂಪ್‌ಶೈರ್‌ಗೆ ಹಿಂದಿರುಗಿ, ಬ್ಲೈಥ್‌ರನ್ನು ಮದುವೆಯಾಗುವವರೆಗೆ, ಈ ವಿಷಯ ಅವರ ಸಹೋದ್ಯೋಗಿಗಳಿಗೂ ಸಹ ತಿಳಿಯಲಿಲ್ಲ. 1997ರಲ್ಲಿ ನ್ಯೂ ಹಂಪ್‌ಶೈರ್‌ನ‌ ಕಾನ್‌ವೇಗೆ ಹತ್ತಿರವಿರುವ ಪೀ ಪೋರಿಡ್ಜ್ ಪಾಂಡ್‌‌ನಲ್ಲಿ ಅವರಿಬ್ಬರು ಮದುವೆಯಾದರು. 1993ರಲ್ಲಿ ಬ್ರೌನ್‌ ಡಾನ್‌ ಬ್ರೌನ್‌ ಎಂಬ ತಮ್ಮದೇ ಹೆಸರಿನ CDಯನ್ನು ಬಿಡುಗಡೆ ಮಾಡಿದರು. ಇದು "976-ಲವ್‌" ಮತ್ತು "ಇಫ್‌ ಯು ಬಿಲೀವ್‌ ಇನ್‌ ಲವ್‌"ನಂತಹ ಹಾಡುಗಳನ್ನು ಒಳಗೊಂಡಿತ್ತು.1994ರಲ್ಲಿ ಬ್ರೌನ್‌ ಎಂಜೆಲ್ಸ್‌ ಆಂಡ್ ಡಿಮನ್ಸ್ ಎಂಬ ಹೆಸರಿನ CDಯನ್ನು ಬಿಡುಗಡೆ ಮಾಡಿದರು. ಇದರ ಕಲಾಕೃತಿಯಾದ ಅಂಬಿಗ್ರಾಮ್‌ ಅನ್ನು ಕಲಾವಿದ ಜಾನ್‌ ಲ್ಯಾಂಗ್ಡನ್‌ ಮಾಡಿದ್ದರು. ಬ್ರೌನ್‌ ಇದನ್ನು ಎಂಜೆಲ್ಸ್‌ ಆಂಡ್ ಡಿಮನ್ಸ್ ಕಾದಂಬರಿಯಲ್ಲಿ ಬಳಸಿಕೊಂಡಿದ್ದರು. ಆಲ್ಬಮ್‌ನಲ್ಲಿ ಬರೆದ ಟಿಪ್ಪಣಿಯಲ್ಲಿ ಬ್ರೌನ್‌, ತಮ್ಮ ಪತ್ನಿಯ ಸಹಕಾರವನ್ನು ಮತ್ತೆ ಪ್ರಸ್ತಾಪಿಸಿದ್ದಾರೆ,ನೆನಪಿಸಿಕೊಂಡಿದ್ದಾರೆ. ಅದರಲ್ಲಿ "ನನ್ನ ದಣಿವಿಲ್ಲದ ಸಹ ಬರಹಗಾರ, ಸಹ ನಿರ್ಮಾಪಕರು, ಎರಡನೇ ಎಂಜಿನಿಯರ್‌, ಇತರ ಭಾವಗರ್ಬಿತಲೇಖಕರು ಮತ್ತು ಭಾಷಾ ಚಿಕಿತ್ಸಕರಾಗಿ" ಎಂದು ಅವರು ತಮ್ಮ ಪತ್ನಿಗೆ ಕೃತಜ್ಞತೆ ಸಲ್ಲಿಸಿದ್ದರು. ಈ CDಯು "ಹಿಯರ್ ಇನ್ ದೀಸ್‌ ಫೀಲ್ಡ್ಸ್‌" ಮತ್ತು ಧಾರ್ಮಿಕ ಗೀತೆ ಎನಿಸಿದ"ಆಲ್ ಐ ಬಿಲೀವ್‌"ನಂತಹ ಹಾಡುಗಳನ್ನು ಒಳಗೊಂಡಿತ್ತು. 1993ರಲ್ಲಿ ಬ್ರೌನ್‌ ಮತ್ತು ಬ್ಲೈಥ್‌ರು ತಮ್ಮ ಹುಟ್ಟೂರಾದ ನ್ಯೂ ಹಂಪ್‌ಶೈರ್‌ಗೆ ಸ್ಥಳಾಂತರಗೊಂಡರು. ಬ್ರೌನ್‌ ಅವರ ಅಲ್ಮಾ ಮೇಟರ್‌(ಅವರ ಮೂಲ ಶಿಕ್ಷಣಶಾಲೆ) ಫಿಲಿಪ್ಸ್‌ ಎಕ್ಸೆಟರ್‌ನಲ್ಲಿ ಇಂಗ್ಲೀಷ್‌ ಶಿಕ್ಷಕರಾಗಿದ್ದರು. ಲಿಂಕನ್‌ ಅಕರ್ಮಾನ್‌ ಸ್ಕೂಲ್‌ನಲ್ಲಿ 6ನೇ, 7ನೇ, ಮತ್ತು 8ನೇ ಗ್ರೇಡರ್‌ ವಿದ್ಯಾರ್ಥಿಗಳಿಗೆ ಸ್ಪ್ಯಾನಿಷ್‌ ಶಿಕ್ಷಣ ಮತ್ತು ಹಂಪ್ಟನ್‌ ಫಾಲ್ಸ್‌ನಲ್ಲಿರುವ ಸುಮಾರು 250 ಮಕ್ಕಳ ಶಾಲೆಯಲ್ಲಿ K–8ನೇ ಗ್ರೇಡ್‌ನ ಮಕ್ಕಳಿಗೆ ಕಲಿಸುತ್ತಿದ್ದರು.
ಪ್ರಭಾವ ಮತ್ತು ಹವ್ಯಾಸಗಳು
ಡಾನ್‌ ಬ್ರೌನ್‌ ತಮ್ಮ ಕಾದಂಬರಿ ಬರೆಯಲು ಪ್ರಭಾವ ಬೀರಿದ ಸಿಡ್ನಿ ಶೆಲ್ಡನ್‌ ಮಾತ್ರವಲ್ಲದೆ, ಇತರ ಹಲವು ಬರಹಗಳ ಸ್ಪೂರ್ತಿಯ ಬಗ್ಗೆ ಹೇಳುತ್ತಿದ್ದರು. ಅವರು ಶೇಕ್ಸ್‌ಪಿಯರ್‌ರ ಮಚ್‌ ಅಡೊ ಅಬೌಟ್‌ ನಥಿಂಗ್‌ ಕುರಿತು ಮಾತನಾಡುತ್ತಾ, ಅದರಲ್ಲಿರುವ ಹಾಸ್ಯ ಪ್ರವೃತ್ತಿಯನ್ನು ಹೊಗಳಿದರಲ್ಲದೆ: "ನಾನು ಇಂಗ್ಲೀಷ್‌ ಶಿಕ್ಷಕನಾಗಿ ಈ ಮಚ್‌ ಅಡೊ ಅಬೌಟ್‌ ನಥಿಂಗ್‌  ನಾಟಕವನ್ನು ಕಲಿಸುವವರೆಗೆ, ನನಗೆ ಆ ನಾಟಕ ಅಷ್ಟೊಂದು ಹಾಸ್ಯಭರಿತವಾಗಿದೆ ಎಂದು ತಿಳಿದಿರಲಿಲ್ಲ ಎಂದರು. ಆದರೂ ನಾಟಕದಲ್ಲಿ ಎಲ್ಲಿಯೂ ಗಟ್ಟಿಹಾಸ್ಯದ ಸಂಭಾಷಣೆಗಳಿಲ್ಲ" ಎಂದು ಹೇಳಿದರು. ಅವರ ಆಪ್ತ ಗೆಳೆಯರ ಪಟ್ಟಿಯಲ್ಲಿ ಪತ್ತೇದಾರಿ ಕಥೆ ಬರಹಗಾರರಾದ ಹಾರ್ಲನ್‌ ಕೊಬೆನ್‌ ಮತ್ತು ಬರ್ನ್‌, ಪುಸ್ತಕ ಸರಣಿಯ ಬರಹಗಾರರಾದ ರಾಬರ್ಟ್‌ ಲಡ್ಲುಮ್‌ ಅವರನ್ನು ಹೆಸರಿಸುತ್ತಾರೆ. ಲಡ್ಲುಮ್‌ನ ಬಗ್ಗೆ ಮಾತನಾಡುತ್ತಾ ಅವರು, "ಲಡ್ಲುಮ್‌ನ ಆರಂಭದ ಪುಸ್ತಕಗಳು ಸಂಕೀರ್ಣ ಮತ್ತು ಚಾಣಾಕ್ಷತೆಯಿಂದ ಕೂಡಿವೆ. ಇಂದಿಗೂ ಸಹ ಈ ಪುಸ್ತಕ ಮಾರುಕಟ್ಟೆಯಲ್ಲಿ ಮಾರಾಟವಾಗುತ್ತಿದೆ. ಈ ಸರಣಿಯು ಉತ್ತಮ ವಿಷಯದ ಪರಿಕಲ್ಪನೆಯಿಂದ ಕೂಡಿದ್ದರಿಂದ, ಅಂತರರಾಷ್ಟ್ರೀಯ ಮಟ್ಟದ ರೊಮಾಂಚಕ ಕಥೆಯಲ್ಲಿ ನನಗೆ ಆಸಕ್ತಿಯನ್ನು ಮೂಡುವಂತೆ ಮಾಡಿತು." ಎಂದು ಹೇಳಿದರು. ಕಾದಂಬರಿಯಲ್ಲಿ ಅವರಿಗೆ ಪರಿಚಿತ ವ್ಯವಸ್ಥೆಗೆ ಸರಳ ನಾಯಕನನ್ನು ಸೃಷ್ಟಿಸಿದರು. ಜನರಿಗೆ ತಿಳಿಯದ ವಿಷಯಕ್ಕೆ ಸರಳ ಉತ್ತರ, ಬಲಿಷ್ಟ ಮಹಿಳಾ ಪಾತ್ರಗಳು, ಆಸಕ್ತಿದಾಯಕ ಸ್ಥಳಗಳಿಗೆ ಪ್ರಯಾಣ, ಮತ್ತು 24-ಗಂಟೆಗಳ ಕಥೆಯಂತಹ ಅಂಶಗಳನ್ನು ಬ್ರೌನ್‌ರ ಕಾದಂಬರಿಗಳು ಒಳಗೊಂಡಿದ್ದು, ಇವುಗಳು ಪುನರಾವರ್ತನೆಯಾಗುತ್ತಿರುತ್ತವೆ. ಬ್ರೌನ್‌ರ ಕಾದಂಬರಿಗಳಲ್ಲಿರುವ ಸಂಶೋಧನಾ ವಿಷಯಗಳ ತೀವ್ರತೆಯಿಂದಾಗಿ, ಅವರಿಗೆ ಕಾದಂಬರಿ ಬರೆಯಲು ಎರಡು ವರ್ಷಗಳು ಬೇಕಾಗುತ್ತದೆ. ಅಂತಹ ಯೋಜನೆಗಳ ಮೇಲೆ ಗಮನ ಹರಿಸುವುದಕ್ಕಾಗಿ, ಬ್ರೌನ್‌ ತಮ್ಮ ಕಾದಂಬರಿಗೆ ವಿಷಯವನ್ನು (ಅವರು "ದೊಡ್ಡ ಆಲೋಚನೆ" ಎಂದು ಉಲ್ಲೇಖಿಸುವ) ಆಯ್ಕೆ ಮಾಡುವಾಗ, ಆ ವಿಷಯ ಅವರ ಆಸಕ್ತಿ ಹಿಡಿದಿಟ್ಟುಕೊಳ್ಳುವುದೇ ಎಂದು ಖಚಿತ ಪಡಿಸಿಕೊಳ್ಳುತ್ತಾರೆ. ಬ್ರೌನ್‌ರ ದೃಷ್ಟಿಯಲ್ಲಿ ಒಂದು ಮಾದರಿ ವಿಷಯವನ್ನು ಸುಲಭವಾಗಿ ಸರಿ ಅಥವಾ ತಪ್ಪು ಎಂದು ಹೇಳಲಾಗುವುದಿಲ್ಲ, ಆದರೆ ಚರ್ಚೆಗೆ ಬಂದಾಗ ಮಾತ್ರ, ಅದರ ಸತ್ಯಾಸತ್ಯತೆ ಹೊರಬರುವುದು ಎಂದು ಅಭಿಪ್ರಾಯಪಟ್ಟಿದ್ದಾರೆ. ಏಕೆಂದರೆ ಅವರ ನೆಚ್ಚಿನ ವಿಷಯಗಳು ಅಸ್ಪಷ್ಟ ವಿಷಯದಲ್ಲಿರುವ ಸಂಕೇತ, ಒಗಟು, ನಿಧಿ ಅನ್ವೇಷಣೆ, ನಿಗೂಢ ಸಂಸ್ಥೆಗಳು ಮತ್ತು ಶೈಕ್ಷಣಿಕ ಉಪನ್ಯಾಸಕರನ್ನು ಒಳಗೊಂಡಿದೆ. ಅವರು ಈ ವಿಷಯಗಳನ್ನು ತಮ್ಮ ಕಾದಂಬರಿಗಳಲ್ಲಿ ಬಳಸಲು ಪ್ರಯತ್ನಿಸುತ್ತಾರೆ. ಏಕೆಂದರೆ ಬ್ರೌನ್‌ ನಿರಂತರ ಅಭ್ಯಾಸದ ಅಗತ್ಯವಿರುವ ವಿಷಯದ ಮೇಲೆ ಬರೆಯಲು ಇಚ್ಛಿಸುತ್ತಾರೆ. ಅವರ ಸಾಮರ್ಥ್ಯ ಸರಿದೂಗಿಸಲು ತಮ್ಮ ದೈನಂದಿನ ಚಟುವಟಿಕೆಗಳನ್ನು ಅಭಿವೃದ್ಧಿಸಿಕೊಂಡಿದ್ದಾರೆ. ಅವರು ಬೆಳಗ್ಗೆ 4:00amಗೆ ಏಳುವರು. ಏಕೆಂದರೆ ಆ ಸಮಯದಲ್ಲಿ ಯಾವುದೇ ರೀತಿಯ ಏಕಾಗ್ರತೆ ಭಂಗವಿರುವದಿಲ್ಲ. (ಈ ಅಭ್ಯಾಸವನ್ನು ಅವರು ಡಿಜಿಟಲ್ ಫಾರ್ಟ್ರೆಸ್‌ ಕಾದಂಬರಿಯೊಂದಿಗೆ ಪ್ರಾರಂಭಿಸಿದರು, ಆಗ ಅವರು ಹಗಲು ವೇಳೆ ಶಿಕ್ಷಣ ವೃತ್ತಿ ಮಾಡುತ್ತಿದ್ದರು.) ಅವರು ತಮ್ಮ ಈ ಕೆಲಸದಿಂದ ತೃಪ್ತಿಪಡೆದಾಗ ಮಾತ್ರ ದೈನಂದಿನ ಕೆಲಸಗಳಿಗೆ ಮರಳುತ್ತಿದ್ದರು. ಅವರು ತಮ್ಮ ಮೇಜಿನ ಮೇಲೆ ಪುರಾತನ ಮರಳು ಗಡಿಯಾರವನ್ನು ಇಟ್ಟುಕೊಳ್ಳುತ್ತಿದ್ದರು. ಹಾಗಾಗಿ ಅವರು ಪ್ರತಿ ಒಂದು ಗಂಟೆಯ ನಂತರ ಸ್ವಲ್ಪ ವಿರಾಮ ತೆಗೆದುಕೊಂಡು, ತಮ್ಮ ರಕ್ತ ಪರಿಚಲನೆಯನ್ನು ಸರಿಯಾಗಿ ಇರಿಸಲು, ಪುಶ್‌-ಅಪ್ಸ್‌, ಸಿಟ್‌-ಅಪ್ಸ್‌ ಮತ್ತು ಹಿಗ್ಗಿಸುವ ವ್ಯಾಯಾಮಗಳನ್ನು ಮಾಡುತ್ತಿದ್ದರು. ಬ್ರೌನ್‌ ತಮ್ಮ ಮನೆಯ ಮೇಲ್ಭಾಗದ ಮಹಡಿ ಕೋಣೆಯಲ್ಲಿ ತಮ್ಮ ಬರಹದ ಕೆಲಸ ಮಾಡುತ್ತಿದ್ದರು. ತಮ್ಮ ಭೇಟಿಗೆ ಬರುವ ಬರಹಗಾರರ ನೂಕುನುಗ್ಗಲು (writer's block)ದಿಂದ ತಪ್ಪಿಸಿಕೊಳ್ಳಲು ತಾವು ತಲೆಕೆಳಗೆ ಮಾಡುವ ವ್ಯಾಯಾಮ ಚಿಕಿತ್ಸೆಯನ್ನು ಬಳಸುವುದಾಗಿ ತಮ್ಮ ಅಭಿಮಾನಿಗಳಿಗೆ ಹೇಳಿದರು. ಅವರು ಗುರುತ್ವ ಗಾಂಭೀರ್ಯದ ಬೂಟುಗಳನ್ನು ಬಳಸುತ್ತಿದ್ದರು.ಅವರು ಹೀಗೆ ಹೇಳಿದರು, "ತಲೆಕೆಳಗಾಗಿ ನೇತಾಡುವ ವ್ಯಾಯಾಮದಿಂದ, ನನಗೆ ಸಂಪೂರ್ಣ ಕಾಲ್ಪನಿಕ ದೃಶ್ಯ ನೋಡಲು ಸಾಧ್ಯವಾಯಿತು."
ಆಧಾರಿತ ಚಲನಚಿತ್ರಗಳು
2006ರಲ್ಲಿ ಬ್ರೌನ್‌ರ ಕಾದಂಬರಿ ದಿ ಡಾ ವಿನ್ಸಿ ಕೋಡ್‌ ಅನ್ನು ಚಲನಚಿತ್ರಕ್ಕೆ ರೂಪಾಂತರಿಸಿ, ಬಿಡುಗಡೆ ಮಾಡಲಾಯಿತು. ರಾನ್‌ ಹೊವರ್ಡ್‌ರು ನಿರ್ದೇಶಿಸಿದ ಈ ಚಿತ್ರವನ್ನು ಕೋಲಂಬಿಯಾ ಪಿಕ್ಚರ್ಸ್‌ ಸಂಸ್ಥೆ ನಿರ್ಮಿಸಿತು; ಈ ಚಿತ್ರದಲ್ಲಿ ರಾಬರ್ಟ್‌ ಲ್ಯಾಂಗ್ಡನ್‌ ಪಾತ್ರದಲ್ಲಿ ಟಾಮ್‌ ಹಾಂಕ್ಸ್‌, ಸೊಫೀ ನೆವಿ ಪಾತ್ರದಲ್ಲಿ ಔಡ್ರೆ ಟೋಟೋ ಮತ್ತು ಸರ್‌ ಲೀಹ್‌ ಟೀಬಿಂಗ್‌ ಪಾತ್ರದಲ್ಲಿ ಸರ್‌ ಇಯಾನ್‌ ಮ್ಯಾಕ್‌ಕೆಲನ್‌ ನಟಿಸಿದ್ದಾರೆ. ಈ ಚಿತ್ರವು 2006ರ ಕ್ಯಾನಸ್‌ ಫಿಲ್ಮ್‌ ಫೆಸ್ಟಿವಲ್‌ನಲ್ಲಿ ಬಹುನಿರೀಕ್ಷೆಯಿಂದ ಬಿಡುಗಡೆಯಾಗಿದ್ದರೂ ಸಹ, ಒಟ್ಟಾರೆ ಚಿತ್ರ ಅಷ್ಟೊಂದು ಒಳ್ಳೆಯ ವಿಮರ್ಶೆ ಪಡೆಯಲಿಲ್ಲ. ರಾಟನ್‌ ಟೊಮಾಟೊಸ್‌ ವೆಬ್‌ಸೈಟ್‌ನಲ್ಲಿ ಪ್ರಸ್ತುತ ಚಿತ್ರದ ವಿಮರ್ಶೆಯು ಸರಾಸರಿ 24%ದಷ್ಟು ದರ ಪ್ರಮಾಣ ಪಡೆದಿದ್ದು, ಈ ಚಿತ್ರಕ್ಕೆ ಬಂದಿರುವ ಒಟ್ಟು 214 ವಿಮರ್ಶೆಗಳಲ್ಲಿ 165 ಸ್ಥಳೀಯ ವಿಮರ್ಶೆಗಳಾಗಿವೆ. ಈ ಚಿತ್ರ ಎಬರ್ಟ್‌ ಆಂಡ್‌ ರೋಪರ್‌ ನಲ್ಲಿ 2006ರ ಕೆಟ್ಟ ಚಿತ್ರಗಳಲ್ಲಿ ಒಂದೆಂದು ಪಟ್ಟಿಯಲ್ಲಿ ಸೇರಿಕೊಂಡಿದೆ. ಆದರೆ ವಿಶ್ವದಾದ್ಯಂತ $750 ದಶಲಕ್ಷ USDನಷ್ಟು ಆದಾಯ ಗಳಿಸುವುದರೊಂದಿಗೆ, ಆ ವರ್ಷದ ಎರಡನೇ ಅತಿ ಹೆಚ್ಚು ಆದಾಯ ಗಳಿಸಿದ ಚಿತ್ರವೂ ಇದಾಗಿದೆ. ಬ್ರೌನ್‌ರನ್ನು ದಿ ಡಾ ವಿನ್ಸಿ ಕೋಡ್‌ ಚಿತ್ರದ ಕಾರ್ಯಕಾರಿ ನಿರ್ಮಾಪಕರಲ್ಲಿ ಒಬ್ಬರಂತೆ ಮತ್ತು ಚಿತ್ರಕ್ಕಾಗಿ ಹೆಚ್ಚುವರಿ ಸಂಕೇತಗಳ ಸೃಷ್ಟಿಸಿದವರೆಂದು ಹೆಸರಿಸಲಾಗಿದೆ. ಅವರ ಹಾಡುಗಳಲ್ಲಿ ಒಂದಾದ "ಪಿಯಾನೊ"ವನ್ನು ಬ್ರೌನ್‌ ಸ್ವತಃ ಬರೆದು, ಅದರಲ್ಲಿ ಅಭಿನಯಿಸಿದ್ದಾರೆ. ಚಿತ್ರದ ಧ್ವನಿಸುರುಳಿ ಅಥವಾ ಸೌಂಡ್ ಟ್ರ್ಯಾಕ್ ನ ಭಾಗವಾಗಿ ಇದನ್ನು ಅಳವಡಿಸಲಾಗಿದೆ. ಈ ಚಿತ್ರದಲ್ಲಿ ಆರಂಭಿಕ ಪುಸ್ತಕವೊಂದಕ್ಕೆ ಸಹಿ ಹಾಕುವ ದೃಶ್ಯದಲ್ಲಿ, ಬ್ರೌನ್‌ ಮತ್ತು ಅವರ ಪತ್ನಿ ಹಿನ್ನಲೆಯಲ್ಲಿ ಕಂಡುಬರುತ್ತಾರೆ.2009ರ ಮೇ 15ರಲ್ಲಿ ಬಿಡುಗಡೆಯಾದ ಎಂಜೆಲ್ಸ್‌ ಆಂಡ್ ಡಿಮನ್ಸ್ ಚಿತ್ರದಲ್ಲಿ ಹಾವರ್ಡ್‌ ಮತ್ತು ಹಾಂಕ್ಸ್‌ ಮತ್ತೆ ಕಾಣಿಸಿಕೊಂಡಿದ್ದಾರೆ. ಈ ಚಿತ್ರವು ಅವರ ಹಿಂದಿನ ಚಿತ್ರಗಳಿಗಿಂತ ತೀರಾ ಕೆಟ್ಟ ವಿಮರ್ಶೆಗಳನ್ನು ಪಡೆಯಿತು. ಆದರೂ ಇದು ರಾಟನ್‌ ಟೊಮಾಟೊಸ್‌ನಲ್ಲಿ 36% ಮೇಟಾ-ಶ್ರೇಯಾಂಕ ಗಳಿಸಿತ್ತು.
ಕೃತಿಸ್ವಾಮ್ಯ ಉಲ್ಲಂಘನೆ ಪ್ರಕರಣಗಳು
2005ರ ಆಗಸ್ಟ್‌ನಲ್ಲಿ, ಲೇಖಕ ಲೆವಿಸ್‌ ಪೆರ್ಡು ತಮ್ಮ ಕಾದಂಬರಿಗಳಾದ ದಿ ಡಾ ವಿನ್ಸಿ ಲೆಗಸಿ (1983) ಮತ್ತು ಡಾಟರ್ ಆಫ್ ಗಾಡ್‌  (2000) ಮತ್ತು ದಿ ಡಾ ವಿನ್ಸಿ ಕೋಡ್‌ ನ ನಡುವೆ ಸಮಾನ ಅಂಶಗಳಿವೆಯೆಂದು ಬ್ರೌನ್‌ ಮೇಲೆ ಕೃತಿಚೌರ್ಯದ ಮೊಕದ್ದಮೆ ಹೂಡಿದರು. ಆದರೆ ಅದು ಫಲಕಾರಿಯಾಗಲಿಲ್ಲ. ನ್ಯಾಯಾಧೀಶರಾದ ಜಾರ್ಜ್‌ ಡಾನಿಯಲ್ಸ್‌ ತಮ್ಮ ತೀರ್ಪಿನಲ್ಲಿ ಹೀಗೆ ತಿಳಿಸಿದ್ದರು: "ಸರಾಸರಿ ವಿಮರ್ಶಕರು ದಿ ಡಾ ವಿನ್ಸಿ ಕೋಡ್‌ ವು ಮೂಲಭೂತವಾಗಿ ಡಾಟರ್ ಆಫ್ ಗಾಡ್‌ ಅನ್ನು ಕೃತಿಯನ್ನು ಹೋಲುವುದಿಲ್ಲ ಎಂದು ಅಭಿಪ್ರಾಯ ಪಟ್ಟಿದ್ದಾರೆ". 2006ರ ಏಪ್ರಿಲ್‌ನಲ್ಲಿ, ಮೈಕಲ್‌ ಬೈಜೆಂಟ್‌ ಮತ್ತು ರಿಚರ್ಡ್‌ ಲೇಘ್‌ರು 1982ರಲ್ಲಿ ಬರೆದ ತಮ್ಮ ಹುಸಿ ಇತಿಹಾಸ ಪುಸ್ತಕ ಹೋಲಿ ಬ್ಲಡ್‌ ಹೋಲಿ ಗ್ರೈಲ್‌ ನಿಂದ ಬ್ರೌನ್‌ 2003ರ ದಿ ಡಾ ವಿನ್ಸಿ ಕೋಡ್‌ ಕಾದಂಬರಿಗಾಗಿ ವಿಷಯಗಳನ್ನು ಕದ್ದಿದ್ದಾರೆ ಎಂದು ಆರೋಪಿಸಿ ಕೃತಿಸ್ವಾಮ್ಯ ಉಲ್ಲಂಘನೆ ಮೊಕದ್ದಮೆ ದಾಖಲಿಸಲಾಗಿತ್ತು. ಆದರೆ ತೀರ್ಪು ಬ್ರೌನ್‌ ಪರವಾಗಿತ್ತು. ಹೋಲಿ ಬ್ಲಡ್‌ ಹೋಲಿ ಗ್ರೈಲ್‌ ಪುಸ್ತಕದಲ್ಲಿ ಬೈಜೆಂಟ್‌, ಲೇಘ್‌ ಮತ್ತು ಸಹ-ಲೇಖಕ ಹೆನ್ರಿ ಲಿಂಕನ್‌ರು, ಜೀಸಸ್‌ ಮತ್ತು ಮೇರಿ ಮಗ್ದಲೇನ್‌ ಮದುವೆಯಾಗಿ, ಮಗು ಪಡೆದಿದ್ದರು. ಅವರ ವಂಶಜರು ಇಂದಿಗೂ ಮುಂದುವರಿದಿದ್ದಾರೆ ಎನ್ನುವ ಸಿದ್ಧಾಂತ ಮಂಡಿಸಿದ್ದಾರೆ. ಬ್ರೌನ್‌ ತಮ್ಮ ಪುಸ್ತಕದಲ್ಲಿ ಇಬ್ಬರು ಲೇಖಕರ ಹೆಸರುಗಳನ್ನು ಪ್ರಸ್ತಾಪಿಸಿದ್ದಾರೆ. ಎರಡು ಕಾದಂಬರಿ ಮತ್ತು ಚಲನಚಿತ್ರಗಳಲ್ಲಿ ಲೇಘ್ ಟೀಬಿಂಗ್‌ ಪ್ರಮುಖ ಪಾತ್ರವಾಗಿದೆ. ಮೊದಲ ಹೆಸರಾಗಿ ಲೇಘ್‌ ಮತ್ತು ಬೈಜೆಂಟ್‌ ಹೆಸರಿನಿಂದ ಕೊನೆಯ ಹೆಸರು ಅಕ್ಷರಪಲ್ಲಟವಾಗಿ ಟೀಬಿಂಗ್‌ ಆಗಿದೆ. ಈ ಮೊಕದ್ದಮೆಯಲ್ಲಿ Mr ಜಸ್ಟಿಸ್‌ ಪೀಟರ್‌ ಸ್ಮಿತ್‌ ಬ್ರೌನ್‌ರ ಪರ ತೀರ್ಪು ನೀಡಿದರು. ಆದರೆ ಖಾಸಗಿಯಾಗಿ ತಿಳಿಸಿದ ತೀರ್ಪಿನಲ್ಲಿ ಸ್ಮಿತಿ ಸಂಕೇತವನ್ನು ಬರೆದಿದ್ದರು. 2007ರ ಮಾರ್ಚ್‌ 28ರಲ್ಲಿ ಬ್ರೌನ್‌ರ ಪ್ರಕಾಶಕ ರಾಂಡಮ್‌ ಹೌಸ್‌ ಕೃತಿಸ್ವಾಮ್ಯ ಉಲ್ಲಂಘನೆಯ ಮೊಕದ್ದಮೆಯ ಮೇಲ್ಮನವಿಯನ್ನು ಗೆದ್ದಿತು. ಇಂಗ್ಲೆಂಡ್‌ ಮತ್ತು ವೇಲ್ಸ್‌ನ ಅಪೀಲು ನ್ಯಾಯಾಲಯ ಬೈಜೆಂಟ್‌ ಮತ್ತು ಲೇಘ್‌ರ ಮೇಲ್ಮನವಿಯನ್ನು ತಿರಸ್ಕರಿಸಿತು. ನಂತರ ಅವರು ಕಾನೂನು ವೆಚ್ಚವಾಗಿ ಸುಮಾರು $6 ದಶಲಕ್ಷ USDದಷ್ಟು ಒಂದು ರೂಪದ ದಂಡ ಪಾವತಿಸಬೇಕಾಯಿತು. ತೀರ್ಪು ತಮ್ಮ ಪರವಾಗಬೇಕೆಂದು ಈ ಲೇಖಕರು ತಮ್ಮ ಬರಹಗಳನ್ನು ವಾಸ್ತವಾಂಶದಂತೆ ಪ್ರಸ್ತುತಪಡಿಸಿದರು. ಕಾಲ್ಪನಿಕ ಬರಹಗಾರರು ತಮ್ಮ ವಿಷಯ ಸಂಶೋಧನೆಗಾಗಿ ಹೆಚ್ಚಾಗಿ ವಾಸ್ತವಿಕ ವಿಷಯ ಮೂಲಗಳನ್ನು ಬಳಸುವರು.
ಲೋಕೋಪಕಾರ
2004ರ ಅಕ್ಟೋಬರ್‌ನಲ್ಲಿ ಬ್ರೌನ್‌ ಮತ್ತು ಅವರ ಮಕ್ಕಳು, ಬ್ರೌನ್ ತಂದೆಯ ಗೌರವಾರ್ಥ ಫಿಲಿಪ್ಸ್‌ ಎಕ್ಸೆಟರ್‌ ಆಕ್ಯಾಡಮಿಗೆ US$2.2 ದಶಲಕ್ಷದಷ್ಟು ದೇಣಿಗೆ ನೀಡಿದರು. ಆದರಿಂದ ವಿದ್ಯಾರ್ಥಿಗಳಿಗೆ ಕಂಪ್ಯೂಟರ್‌ ಮತ್ತು ಅತ್ಯಾಧುನಿಕ ಸಲಕರಣೆಗಳನ್ನು ಒದಗಿಸಲು" ರಿಚರ್ಡ್‌ G. ಬ್ರೌನ್‌ ಟೆಕ್ನಾಲಜಿ ಎಂಡೋಮೆಂಟ್‌ ಅನ್ನು ಸ್ಥಾಪಿಸಲಾಯಿತು.
ಟೀಕೆಗಳು
ಬ್ರೌನ್‌ರ ಗದ್ಯ ಬರಹ ಶೈಲಿ ವಿಕಾರವಾಗಿದ್ದಲ್ಲದೇ, ಅಂದಗೆಟ್ಟದ್ದು ಎಂದು ಟೀಕಿಸಲಾಗಿತ್ತು. ಒಪಸ್‌ ಡೆಯಿ ಮತ್ತು ಪ್ರಿಯಾರಿ ಆಫ್‌ ಸಿಯೊನ್‌ ನಡುವಿನ ಸಂಬಂಧದ ವಾಸ್ತವಾಂಶ ಆಧರಿಸಿದ ಕಾದಂಬರಿಯಾಗಿದೆ. "ಕಾದಂಬರಿ ಕಲಾಕಾರ್ಯ‌, ವಾಸ್ತುಶಿಲ್ಪ, ದಾಖಲೆಗಳು ಮತ್ತು ರಹಸ್ಯ ವ್ರತಾಚರಣೆಯ ಕುರಿತ ಎಲ್ಲಾ ವಿವರಣೆಗಳು ನಿಖರವಾಗಿವೆ" ಎನ್ನುವ ಬ್ರೌನ್‌ರ ದಿ ಡಾ ವಿನ್ಸಿ ಕೋಡ್‌ ನ ಮುನ್ನುಡಿಯು ಹಲವು ಟೀಕೆಗೆ ಗುರಿಯಾಯಿತು. 2009ರ ಸಪ್ಟೆಂಬರ್‌ನಲ್ಲಿ ದಿ ಟುಡೇ ಶೋ ನಲ್ಲಿ ಮ್ಯಾಟ್‌ ಲೋರ್‌ರೊಂದಿಗಿನ ಸಂದರ್ಶನದಲ್ಲಿ ಬ್ರೌನ್‌ ಹೀಗೆ ಹೇಳಿದರು, "ಈ ಪುಸ್ತಕಗಳನ್ನು ನಾನು ಉದ್ದೇಶಪೂರ್ವಕ ಮತ್ತು ನಿರ್ದಿಷ್ಟ ರೀತಿಯಲ್ಲಿ ಮಾಡಿದ್ದೇನೆ. ಕಥೆಯಲ್ಲಿ ವಾಸ್ತವಾಂಶ ಮತ್ತು ಕಲ್ಪನೆಯನ್ನು ಅತ್ಯಾಧುನಿಕ ಮತ್ತು ಪರಿಣಾಮಕಾರಿ ರೀತಿಯಲ್ಲಿ ಮಿಶ್ರಣ ಮಾಡಿ ಕಥೆ ಹೆಣೆಯಲಾಗಿದೆ. ತಾವೇನು ಮಾಡಬೇಕೆಂದು ಕೆಲವರು ತಿಳಿದಿರುತ್ತಾರೆ. ಅವರು ಸ್ವಲ್ಪ ತರಬೇತಿ ಪಡೆದು, ಸ್ಪರ್ಧೆಗೆ ಹೋಗಿ ಯಶಸ್ಸು ಗಳಿಸುವರು. ಸಾಮಾನ್ಯವಾಗಿ ಇನ್ನು ಉಳಿದವರು ಇತರರ ಪುಸ್ತಕಗಳನ್ನು ಓದಬೇಕು" ಎಂದು ಹೇಳಿದರು.
ಹೊರಗಿನ ಕೊಂಡಿಗಳು
ವರ್ಗ:1986ರಲ್ಲಿ ಜನಿಸಿದವರು ವರ್ಗ:ಈಗಿರುವ ಜನರು ವರ್ಗ:ಅಮೆರಿಕದ ಕ್ರಿಶ್ಚಿಯನ್ನರು ವರ್ಗ:ಅಮೆರಿಕಾದ ಕಾದಂಬರಿಕಾರರು ವರ್ಗ:ಅಮೆರಿಕಾದ ಶಾಲಾ ಶಿಕ್ಷಕರು ವರ್ಗ:ಅಮೆರಿಕಾದ ರೋಮಾಂಚಕ ಕಥಾ ಬರಹಗಾರರು ವರ್ಗ:ಅಂಹರ್ಸ್ಟ್‌ ಕಾಲೇಜು ಅಲುಮ್ನಿ ವರ್ಗ:ನ್ಯೂ ಹಂಪ್‌ಶೈರ್‌ನಿಂದ ಬಂದಿರುವ ಬರಹಗಾರರು ವರ್ಗ:ನ್ಯೂ ಹಂಪ್‌ಶೈರ್‌ನ ಎಕ್ಸೆಟರ್‌ನಿಂದ ಬಂದಿರುವವರು ವರ್ಗ:ಫಿಲಿಪ್ಸ್‌ ಎಕ್ಸೆಟರ್‌ ಆಕ್ಯಾಡಮಿ ಅಲುಮ್ನಿ ವರ್ಗ:ಫಿಲಿಪ್ಸ್‌ ಎಕ್ಸೆಟರ್‌ ಆಕ್ಯಾಡಮಿ ಶಿಕ್ಷಕವರ್ಗ ವರ್ಗ:ಕ್ರೈಸ್ತ ಬರಹಗಾರರು ವರ್ಗ:ಸಾಹಿತಿಗಳು
ಕೊಳ್ಳೇಗಾಲ
ಕೊಳ್ಳೇಗಾಲ  ದಕ್ಷಿಣ ಭಾರತದಲ್ಲಿರುವ ಕರ್ನಾಟಕ ರಾಜ್ಯದ ಚಾಮರಾಜನಗರದ ಜಿಲ್ಲೆಯ ಪ್ರಮುಖ ತಾಲೂಕು. ಕೊಳ್ಳೇಗಾಲವು ಇಲ್ಲಿಯ ರೇಷ್ಮೆಉದ್ಯಮಕ್ಕೆ ಬಹಳ ಪ್ರಸಿದ್ಧವಾಗಿದೆ. ಇಲ್ಲಿನ ಉದ್ಯಮವು ರಾಜ್ಯಾದ್ಯಂತ ರೇಷ್ಮೆ ವ್ಯಾಪಾರಿಗಳನ್ನು ಆಕರ್ಷಿಸುತ್ತದೆ.
ಇತಿಹಾಸ
ಕರ್ನಾಟಕದ ದೊಡ್ಡ ತಾಲ್ಲೂಕುಗಳಲ್ಲಿ ಇದು ಒಂದಾಗಿದೆ. ಮುಂಚೆ ಇದೇ ಅತೀ ದೊಡ್ಡ ತಾಲ್ಲೂಕಾಗಿತ್ತು. ಕೊಳ್ಳೇಗಾಲ ತಾಲ್ಲೂಕನ್ನು ವಿಭಾಗ ಮಾಡಿ, ಚಾಮರಾಜನಗರ ಜಿಲ್ಲೆಯ ಹೊಸ ತಾಲ್ಲೂಕನ್ನು ಮಾಡಿ, ಅದಕ್ಕೆ ಹನೂರು ಅನ್ನು ತಾಲ್ಲೂಕು ಕೇಂದ್ರವನ್ನಾಗಿ ಮಾಡಲಾಗಿದೆ. ಕೊಳ್ಳೇಗಾಲ ಪಟ್ಟಣದ ಜನಸಂಖ್ಯೆ ೨೦೦೫ರಲ್ಲಿ ಅಂದಾಜಿನ ಪ್ರಕಾರ ೫೫,೪೩೨. ಕೊಳ್ಳೇಗಾಲ ಈ ಭಾಗದ ಪಿಯುಸಿ ಶಿಕ್ಷಣ ಕೇಂದ್ರವಾಗಿದೆ.
ಇತಿವೃತ್ತ
ಗಂಧದಕಳ್ಳ ಹಾಗೂ ದಂತಚೋರನಾಗಿದ್ದ ವೀರಪ್ಪನ್ ಕೊಳ್ಳೇಗಾಲದ ಸುತ್ತಮುತ್ತಲಿನ ಪ್ರದೇಶಗಳಲ್ಲಿ ಇದ್ದ. ಬಹಳಷ್ಟು ಜನ ಪ್ರವಾಸಿಗರು ಕೊಳ್ಳೇಗಾಲವನ್ನು ಭೇಟಿ ಮಾಡುತ್ತಾರೆ. ಮಲೆ ಮಹದೇಶ್ವರ ಬೆಟ್ಟ, ಮತ್ತು ಇದರ ಹತ್ತಿರವಿರುವ ಹೊಗೆನ್ಕಲ್‌ ಜಲಪಾತ ಹಾಗೂ ಶಿವನ ಸಮುದ್ರದ (ಬ್ಲಫ್ ಎಂದು ಕೂಡ ಕರೆಯಲ್ಪಡುವ) ಗಗನಚುಕ್ಕಿ ಮತ್ತು ಭರಚುಕ್ಕಿ ಜಲಪಾತಗಳು ಕೆಲವು ಜನಪ್ರಿಯ ಸ್ಥಳಗಳು. ಬಿಳಿಗಿರಿ ರಂಗನ ಬೆಟ್ಟ (ಬಿ.ಆರ್. ಹಿಲ್ಸ್, ಎಂದು ಕರೆಯಲಾಗುವ) ಕೊಳ್ಳೇಗಾಲ ಪಟ್ಟಣದಿಂದ ಕೇವಲ ೩೦ ಕಿ.ಮೀ. ದೂರದಲ್ಲಿದೆ. ಈ ಬೆಟ್ಟಕ್ಕೆ ಹೋಗುವ ಪ್ರಯಾಣ, ಒಂದು ರೋಮಾಂಚಕ ಅನುಭವ ಕೊಡುತ್ತದೆ. ಈ ಬೆಟ್ಟದ ಮೇಲಿಂದ ನೀವು ಕಾಣುವ ಚಿತ್ರಣವು ಬಹಳ ಅನುರೂಪವಾಗಿದ್ದು, ನಿಮ್ಮ ಜೀವನ ಪರ್ಯಂತ ನೀವು ಇದನ್ನು ಮರೆಯುವುದಿಲ್ಲ. ಮರಳಿನಲ್ಲಿರುವ ತಲಕಾಡಿನ ದೇವಸ್ಥಾನಗಳು ಕೂಡ ಬಹಳ ಜನಪ್ರಿಯ. ಈ ತಾಲೂಕಿನ ಹಲವಾರು ಗ್ರಾಮಗಳು ಕರ್ನಾಟಕ-ತಮಿಳುನಾಡು ಗಡಿಯಲ್ಲಿರುವುದರಿಂದ ಭಾಷಾ ಸಾಮರಸ್ಯವನ್ನು ಕಾಣಬಹುದಾಗಿದೆ. ಇಲ್ಲಿನ ಹಲವಾರು ಗ್ರಾಮಸ್ಥರು ಕನ್ನಡ ಮತ್ತು ತಮಿಳು ಭಾಷೆಯಲ್ಲಿ ಸ್ಪಷ್ಟವಾಗಿ ಮಾತನಾಡಬಲ್ಲರು.
ಭೂಗೋಳ
ಕೊಳ್ಳೇಗಾಲವು 12.15°N, 77.12°W ರಲ್ಲಿ ಸ್ಥಿತವಾಗಿದೆ. ಅದು ಸರಾಸರಿಯಾಗಿ ೫೮೮ ಮೀಟರ್ (೧೯೨೯ ಅಡಿ) ಯಷ್ಟು ಸರಾಸರಿ ಎತ್ತರವನ್ನು (ಎಲಿವೇಷನ್) ಹೊಂದಿದೆ. ಇದು ಪಶ್ಚಿಮ ಘಟ್ಟಗಳ ತುದಿಯಲ್ಲಿರುವ ಕಾರಣ ಈ ಪಟ್ಟಣವು ಮಿಶ್ರವಾದ ಮೇಲ್ಮೈ ಲಕ್ಷಣಗಳ ತವರಾಗಿದೆ. ವಿವಿಧ ಬಗೆಯ ಪಕ್ಷಿಗಳು ವರ್ಷ ಪೂರ್ತಿ ಇಲ್ಲಿರುವ ಸುಂದರವಾದ ಕೆರೆಗಳಲ್ಲಿ ವಾಸಿಸುತ್ತದೆ. ತಾಪಮಾನ ಹದವಾಗಿದೆ. ಭೂಕಂಪ, ಪ್ರವಾಹದಂತಹ ಇತರೆ ಯಾವುದೇ ರೀತಿಯ ನೈಸರ್ಗಿಕ ವಿಪತ್ತುಗಳು ಇಲ್ಲಿ ಸಂಭವಸುವುದಿಲ್ಲ. ಆದುದರಿಂದ ಕೊಳ್ಳೇಗಾಲವು ಭೌಗೋಳಿಕವಾಗಿ,ಬಹಳ ಸುರಕ್ಷಿತವಾದ ಪ್ರದೇಶ.
ಜನಸಾಂದ್ರತೆ
ಭಾರತ ಜನಗಣತಿ ಯ ಪ್ರಕಾರ, ಕೊಳ್ಳೇಗಾಲದ ಜನಸಂಖ್ಯೆ  ೫೨,೪೫೦. ಒಟ್ಟು ಜನಸಂಖ್ಯೆಯಲ್ಲಿ ೫೧% ಪುರುಷರೂ ಮತ್ತು ೪೯% ಮಹಿಳೆಯರೂ ಇದ್ದಾರೆ. ಕೊಳ್ಳೇಗಾಲದ ಸರಾಸರಿ ಸಾಕ್ಷರತೆ ಪ್ರಮಾಣ ೬೯%, ಇದು ರಾಷ್ಟ್ರದ ಸರಾಸರಿ ಸಾಕ್ಷರತೆಯ ಪ್ರಮಾಣವಾದ ೫೯.೫% ಗಿಂತ ಜಾಸ್ತಿಯಿದೆ. ಪುರುಷರ ಸಾಕ್ಷರತೆ : ೭೪%, ಮಹಿಳಾ ಸಾಕ್ಷರ ಪ್ರಮಾಣ: ೬೪%. ಕೊಳ್ಳೇಗಾಲದ ಜನಸಂಖ್ಯೆಯ ೧೦% ರಷ್ಟು ಆರು ವರ್ಷ ಅಥವಾ ಅದಕ್ಕಿಂತ ಕೆಳೆಗಡೆ ಇದ್ದಾರೆ. ಕೊಳ್ಳೇಗಾಲದ ಜನತೆ ಮೈಸೂರು, ಬೆಂಗಳೂರಿನಲ್ಲಿ ಮಾತನಾಡುವ ಕನ್ನಡಕ್ಕಿಂತ ಭಿನ್ನವಾದ ಶೈಲಿಯಲ್ಲಿ ಮಾತನಾಡುತ್ತದೆ. ಕನ್ನಡದ ಈ ವಿಶಿಷ್ಠವಾದ ಶೈಲಿಯಲ್ಲಿ ಸ್ನೇಹಿತರೊಂದಿಗೆ ಮಾತಾನಾಡುವಾಗ 'ಡಾ' ಎಂದು ಸೇರಿಸಲಾಗುತ್ತದೆ. ಕೊಳ್ಳೇಗಾಲದ ಭಾಗದಲ್ಲಿ ಮಾತನಾಡುವ ಕನ್ನಡವನ್ನು ೨೦೦೫ರಲ್ಲಿ ಬಿಡುಗಡೆಯಾದ ಶಿವರಾಜ್ ಕುಮಾರ್ ಆಭಿನಯದ ಜೋಗಿ ಚಿತ್ರದಲ್ಲಿ ಬಳಸಲಾಗಿದೆ.
ಈ ತಾಲೂಕಿನ ಸಿನಿಮಾ ನಟರು
ವರ್ಗ:ಕರ್ನಾಟಕದ ನಗರಗಳು ಮತ್ತು ಪಟ್ಟಣಗಳು ವರ್ಗ:ಚಾಮರಾಜನಗರ ಜಿಲ್ಲೆಯ ತಾಲೂಕುಗಳು
ಜಾರ್ಜ್ ಫರ್ನಾಂಡಿಸ್
ಜಾರ್ಜ್ ಫರ್ನಾಂಡೀಸ್ (ಜೂನ್ ೩, ೧೯೩೦ - ಜನವರಿ ೨೯, ೨೦೧೯) ಭಾರತದ ಕಾರ್ಮಿಕ ಮುಖಂಡ, ಸಮಾಜ ಸೇವಕ, ರಾಜಕಾರಣಿ, ಭಾರತ ಸರಕಾರದಲ್ಲಿ ಮಂತ್ರಿ ಹಾಗೂ ಪತ್ರಿಕೋದ್ಯೋಗಿ ಆಗಿದ್ದರು. ದಕ್ಷಿಣ ಭಾರತದಲ್ಲಿ ಜನಿಸಿ, ಉತ್ತರ ಭಾರತದಲ್ಲಿ ರಾಜಕೀಯ ಬದುಕು ಸವೆಸಿದ ಜಾರ್ಜ್, ನಿಜ ಅರ್ಥದಲ್ಲಿ ಭಾರತೀಯ ಎನ್ನಿಸಿಕೊಂಡ ನೇತಾರ.
ಬಾಲ್ಯ
ಜಾರ್ಜ್ ಫರ್ನಾಂಡೀಸ್ ಜೂನ್ ೩, ೧೯೩೦ರಂದು ಮಂಗಳೂರಿನಲ್ಲಿ ಜಾನ್ ಜೋಸೆಫ್ ಫರ್ನಾಂಡಿಸ್ ಮತ್ತು ಅಲೀಸ್ ಮಾರ್ಥಾ ಫರ್ನಾಂಡಿಸ್ ದಂಪತಿಗಳ ಮೊದಲ ಮಗನಾಗಿ ಜನಿಸಿದರು. ಇಂಗ್ಲೆಂಡ್ ದೊರೆ ೫ ಜಾರ್ಜ್ ಅಭಿಮಾನಿಯಾಗಿದ್ದ ತಾಯಿ ಅಲೀಸ್, ದೊರೆ ಜಾರ್ಜ್ ಜನಿಸಿದ ಜೂನ್ ೩ನೆಯ ತಾರೀಖಿನಂದೇ ಹುಟ್ಟಿದ ಮಗನಿಗೆ, ದೊರೆಯ ನೆನಪಿನಲ್ಲಿ ಜಾರ್ಜ್ ಎಂದೇ ಹೆಸರಿಟ್ಟರು. ಲಾರೆನ್ಸ್, ಮೈಕೆಲ್, ಪಾಲ್, ಅಲಾಯ್ಷಿಯಸ್ ಮತ್ತು ರಿಚರ್ಡ್, ಹೀಗೆ ೫ ಮಂದಿ ತಮ್ಮಂದಿರಿಗೆ ಅಣ್ಣನಾಗಿ ಬೆಳೆದ ಜಾರ್ಜ್, ಮಂಗಳೂರಿನ ಸೇಂಟ್ ಅಲಾಯ್ಷಿಯಸ್ ಶಾಲೆಯಲ್ಲಿ ಎಸ್ ಎಸ್ ಎಲ್ ಸಿ ಓದಿದರು. ಮನೆಯವರ ಒತ್ತಾಯದಿಂದ ಪಾದ್ರಿ-ತರಬೇತಿ ಪಡೆಯಲು, ಜಾರ್ಜ್, ಬೆಂಗಳೂರಿನ ಸೇಂಟ್ ಪೀಟರ್ಸ್ ಸೆಮಿನರಿಗೆ ೧೯೪೬ರಲ್ಲಿ ದಾಖಲಾದರು. ೧೯೪೮ರ ಹೊತ್ತಿಗೆ ಸೆಮಿನರಿನಲ್ಲಿನ ಕಟು ವಾಸ್ತವ, ಯೋಚನಾವಿಧಾನದ ವ್ಯತ್ಯಯದಿಂದ ಕ್ರುದ್ಧರಾದ ಜಾರ್ಜ್, ಸೆಮಿನರಿಗೆ ಶರಣು ಹೇಳಿ ಹೊರನಡೆದರು. ಪುನಃ ತವರು ಮಂಗಳೂರಿನಲ್ಲಿ ಕೆಲಕಾಲ ಬದುಕು ಕಟ್ಟಲು ಪ್ರಯತ್ನಿಸಿ, ಕನಸಿನ ನಗರಿ ಮುಂಬೈಗೆ ತೆರಳಿದರು.
ಕಾರ್ಮಿಕ ಸಂಘಟನೆಯಲ್ಲಿ
೫೦ರ ದಶಕದಲ್ಲಿನ ಕಾರ್ಮಿಕರ ಬದುಕಿನ ಅಮಾನವೀಯ ಅಂಶಗಳನ್ನು ಹತ್ತಿರದಿಂದ ಕಂಡ ಜಾರ್ಜ್‍ರಲ್ಲಿ, ದಮನಿತರ ಪರ ದನಿ ಎತ್ತುವ ಪಸೆ ಮನೆಮಾಡಿತ್ತು. ಅಲ್ಲಲ್ಲಿ ಕೆಲಸ ಮಾಡಿಕೊಂಡು ಜೀವನ ಸಾಗಿಸುತ್ತಿರುವ ದಿನಗಳಲ್ಲೇ ಮಂಗಳೂರಿನ ಸರಕು ಸಾಗಣೆ ಸಂಸ್ಥೆಗಳಲ್ಲಿ ಮತ್ತು ಹೋಟೆಲುಗಳಲ್ಲಿ ಕೆಲಸ ಮಾಡುತ್ತಿದ್ದ ಅಸಂಘಟಿತ ಶೋಷಿತ ಕಾರ್ಮಿಕರನ್ನು ಒಗ್ಗೂಡಿಸಿ ಅವರ ಪರವಾದ ಹೋರಾಟಗಳಿಗೆ ಧ್ವನಿಯಾದರು. ಮುಂದೆ ಮುಂಬಯಿಗೆ ಬಂದು ಕೆಲಸ ಹುಡುಕುತ್ತಾ ಹಲವಾರು ಬಾರಿ ರಸ್ತೆಗಳ ಬದಿಯಲ್ಲಿ ಮಲಗಿ ಬದುಕು ಸವೆಸಿದರು. ನಂತರ ಪತ್ರಿಕೆಯೊಂದರಲ್ಲಿ ಪ್ರೂಫ್ ರೀಡರ್ ಆದರು. ಹಲವಾರು ಪತ್ರಿಕೆಗಳಲ್ಲಿ ಸಂಪಾದಕೀಯ ಬರೆದು,ರೈತರ ಮತ್ತು ಕಾರ್ಮಿಕರ ಧ್ವನಿಯಾದರು. ಮುಂದೆ ಪ್ಲಾಸಿಡ್ ಡಿ’ಮೆಲ್ಲೋ, ರಾಮ್ ಮನೋಹರ್ ಲೋಹಿಯಾ ಅವರ ಸಹಚರ್ಯೆಗೆ ಬಂದ ಜಾರ್ಜ್ ಫರ್ನಾಂಡೀಸ್, ಅವರುಗಳ ಕಾರ್ಯದಿಂದ ಪ್ರೇರಿತರಾಗಿ ಹೋಟೆಲ್ ಕಾರ್ಮಿಕರು ಮತ್ತು ಸಣ್ಣ ಸಣ್ಣ ಉದ್ಯಮಗಳಲ್ಲಿ ಕೂಲಿ ಮಾಡುತ್ತಿದ್ದ  ಶೋಷಿತ ಕಾರ್ಮಿಕರ ಸಂಘಟನೆಗಾಗಿ  ಕೆಲಸ ಮಾಡತೊಡಗಿದರು. ಹೀಗೆ ಐವತ್ತು-ಅರವತ್ತರ ದಶಕದಲ್ಲಿ ಅವರು ಮುಂಬಯಿನ ಪ್ರಭಾವಿ ಕಾರ್ಮಿಕ ನಾಯಕರಾಗಿದ್ದರು.
ಪತ್ರಕರ್ತರಾಗಿ ಮತ್ತು ಬರಹಗಾರರಾಗಿ
ಜಾರ್ಜ್ ಫರ್ನಾಂಡೀಸ್ ತಮ್ಮ ಓದಿನ ದಿನಗಳಿಂದಲೇ ಬರವಣಿಗೆಗೆ ತೊಡಗಿದ್ದರು. ೧೯೪೯ರಲ್ಲಿ ಅವರು ‘ಕೊಂಕಣಿ ಯುವಕ್’ ಎಂಬ ಪತ್ರಿಕೆಯ ಸಂಪಾದಕರಾಗಿದ್ದರು. ಅದೇ ಸಮಯದಲ್ಲಿ ಕನ್ನಡದಲ್ಲಿ ‘ರೈತವಾಣಿ’ ಎಂಬ ಪತ್ರಿಕೆಯ ಸಂಪಾದಕರೂ ಆಗಿದ್ದರು. ೧೯೫೨-೫೩ರ ಅವಧಿಯಲ್ಲಿ ತನ್ನ ಕಾರ್ಯನಿಲ್ಲಿಸಿದ್ದ ‘Dockman’ ವಾರಪತ್ರಿಕೆಯನ್ನು ಪುನಃಚೇತನಗೊಳಿಸಿದರು. ಅವರು ರಚಿಸಿದ ವೈಚಾರಿಕ ಗ್ರಂಥಗಳೆಂದರೆ What Ails the Socialists (೧೯೭೨), The Kashmir Problem, Railway Strike of ೧೯೭೪, Dignity for All: Essays in Socialism and Democracy (೧೯೯೧), ಮತ್ತು ಅವರ ಆತ್ಮಚರಿತ್ರೆಯಾದ  George Fernandes Speaks (೧೯೯೧). ಇದಲ್ಲದೆ ಅವರು ಇಂಗ್ಲಿಷ್ ಮಾಸಿಕ The Other Side ಪತ್ರಿಕೆಯ ಸಂಪಾದಕರೂ ಆಗಿದ್ದರು. ಹಿಂದಿಯಲ್ಲಿ ಮೂಡಿಬರುತ್ತಿದ್ದ ‘ಪ್ರತಿಪಕ್ಷ್’ ಪತ್ರಿಕೆಯ ಸಂಪಾದಕೀಯ ಮಂಡಲಿಯ ಅಧ್ಯಕ್ಷರಾಗಿದ್ದರು. ಪ್ರೆಸ್ ಕೌನ್ಸಿಲ್ ಆಫ್ ಇಂಡಿಯಾದ ಸದಸ್ಯರಾಗಿದ್ದರು. ಮಾನವ ಹಕ್ಕುಗಳ ಹೋರಾಟಗಾರರಾಗಿ Amnesty International, People's Union for Civil Liberties ಸಂಸ್ಥೆಗಳ ಸದಸ್ಯರಾಗಿದ್ದರು.
ತುರ್ತುಪರಿಸ್ಥಿತಿ ವಿರುದ್ಧ
ಇಂದಿರಾಗಾಂಧಿ ಅವರ ಸರ್ವಾಧಿಕಾರತ್ವದ ವಿರುದ್ಧ ಭೂಗತರಾಗಿ ಬಂಡೆದ್ದವರು ಜಾರ್ಜ್ ಫರ್ನಾಂಡೀಸ್. ಅವರನ್ನು ಇಂದಿರಾಗಾಂಧಿ ಸರ್ಕಾರ ತುರ್ತು ಪರಿಸ್ಥಿತಿಯ ಸಂದರ್ಭದಲ್ಲಿ ಬಂಧಿಸಲು ವಾರಂಟ್ ಹೊರಡಿಸಿದಾಗ ತಪ್ಪಿಸಿಕೊಂಡು ಭೂಗತ ಚಟುವಟಿಕೆಗಳಿಗೆ ಮೊದಲು ಮಾಡಿದರು. ಜಾರ್ಜ್ ಕೈಗೆ ಸಿಗದಿದ್ದಾಗ ಪೋಲೀಸರು ಅವರ ಸಹೋದರ ಲಾರೆನ್ಸ್ ಫರ್ನಾಂಡೀಸ್ ಅವರನ್ನು ಬಂಧಿಸಿ ಚಿತ್ರಹಿಂಸೆಗೆ ಒಳಪಡಿಸಿದರು. ಅವರೊಡನೆ ಸಂಪರ್ಕ ಹೊಂದಿದ್ದರೆಂಬ ಕಾರಣದಿಂದ 'ಸಂಸ್ಕಾರ' ಚಿತ್ರದ ಖ್ಯಾತಿಯ ಸ್ನೇಹಲತಾರೆಡ್ಡಿ ಅವರಿಗೆ ಅನಾರೋಗ್ಯವಿದ್ಧಾಗಿಯೂ ಬಂಧಿಸಿ ತೊಂದರೆಗೊಳಪಡಿಸಿದರು.
ಇತ್ತ ಜಾರ್ಜ್ ಫರ್ನಾಂಡೀಸ್ ಕೆಲವೊಂದು ಸರ್ಕಾರಿ ಶೌಚಾಲಯಗಳಲ್ಲಿ ಮತ್ತು ಇಂದಿರಾ ಗಾಂಧಿಯವರು ಭಾಷಣ ಮಾಡುತ್ತಿದ್ದ ಸ್ಥಳಗಳ ಸುತ್ತಮುತ್ತ ಸಾವು ನೋವುಗಳು ಸಂಭವಿಸದ ರೀತಿಯಲ್ಲಿ ಡೈನಮೈಟ್ ಸಿಡಿಸಿ ಗಾಬರಿ ಹುಟ್ಟಿಸುವುದರ ಮೂಲಕ ಇಂದಿರಾಗಾಂಧಿ ಅವರ ತುರ್ತುಪರಿಸ್ಥಿತಿಯನ್ನು ವಿರೋಧಿಸುವ ಯೋಜನೆಗಳನ್ನು  ನೇಯ್ದಿದ್ದರು. ಇಂದಿರಾ ಗಾಂಧಿ ಭಾಷಣ ಮಾಡಬೇಕಿದ್ದ ವಾರಣಾಸಿಯಲ್ಲಿ ವೇದಿಕೆಯನ್ನು ಕಾರ್ಯಕ್ರಮಕ್ಕೆ ನಾಲ್ಕು ಗಂಟೆಗಳ ಮುಂಚೆ ಸ್ಫೋಟಿಸುವ ಪ್ರಯತ್ನಗಳು ನಡೆದವು. ಇದು ಬರೋಡ ಡೈನಮೈಟ್ ಪ್ರಕರಣ ಎಂದು ಪ್ರಸಿದ್ಧವಾಗಿದೆ. ಮುಂದಿನ ದಿನಗಳಲ್ಲಿ ಸೆರೆಸಿಕ್ಕ ಜಾರ್ಜ್ ಫರ್ನಾಂಡಿಸ್  ಅವರನ್ನು ಇಂದಿರಾಗಾಂಧಿ ಸರ್ಕಾರ ಖೈದಿಯಾಗಿ ಜೈಲಿನಲ್ಲಿರಿಸಿತು.
ಜನತಾ ಸರ್ಕಾರದಲ್ಲಿ ಕೇಂದ್ರ ಕೈಗಾರಿಕಾ ಮಂತ್ರಿ
ಮುಂದೆ ಚುನಾವಣೆಗಳು ಘೋಷಿತವಾದಾಗ ಜೈಲಿನಿಂದಲೇ ಚುನಾವಣಾ ನಾಮಪತ್ರ ಸಲ್ಲಿಸಿ ಒಮ್ಮೆ ಕೂಡಾ ಚುನಾವಣಾ ಪ್ರಚಾರ ಮಾಡುವ ಅವಕಾಶ ಸಿಗದಿದ್ದಾಗಿಯೂ ಪ್ರಚಂಡವಾದ ಜಯ ಸಾಧಿಸಿದರು. ಮುರಾರ್ಜಿ ದೇಸಾಯಿಯವರ ಸರ್ಕಾರದಲ್ಲಿ ಕೈಗಾರಿಕಾ ಮಂತ್ರಿಗಳಾದ ಜಾರ್ಜ್ ಫರ್ನಾಂಡೀಸ್, ಬಹುರಾಷ್ಟ್ರೀಯ ಸಂಸ್ಥೆಗಳ ವಿರುದ್ಧ ಸಮರ ಸಾರಿದರು. ಭಾರತದ ಸಮಾಜವಾದಿ ಹಿನ್ನೆಲೆಯ ಕಾನೂನುಗಳನ್ನು ಪಾಲಿಸದ ಬಹುರಾಷ್ಟ್ರೀಯ ಕಂಪನಿಗಳ ವಿರುದ್ಧ ಹಿಂದಿನ ಕಾಂಗ್ರೆಸ್ ಸರ್ಕಾರ ಯಾವುದೇ ಕ್ರಮ ಕೈಗೊಳ್ಳದನ್ನು ವಿರೋಧಿಸುತ್ತಲೇ ಬಂದಿದ್ದ ಜಾರ್ಜ್, ತನಿಖೆ ಮತ್ತು
ಐ.ಬಿ.ಎಂ
ವಿಕ್ರಮ್ ಸಾರಾಭಾಯಿ ಸಮಿತಿ ನೀಡಿದ ವರದಿಯ ಅನ್ವಯ, ಐ.ಬಿ.ಎಂ ಸಂಸ್ಥೆ ಸರ್ಕಾರಿ ಇಲಾಖೆಗಳಿಗೆ ಹಳೆಯ ಕಂಪ್ಯೂಟರ್‍ಗಳನ್ನು ದುಬಾರಿ ಬೆಲೆಗೆ ಬಾಡಿಗೆಗೆ ನೀಡುತ್ತಿದೆ ಎಂಬುದನ್ನು ಕಂಡೂ ಹಿಡಿದ ಜಾರ್ಜ್, ಕಾನೂನು ಸಮರ ಶುರುವಿಟ್ಟರು. ವಿದೇಶಿ ವಿನಿಮಯದ ಕಾನೂನಿಗೆ ವಿರುದ್ದವಾಗಿ ನಡೆಯುತ್ತಿದೆ ಎಂದು ಆರೋಪಿಸಿದ ಕಾರಣ ೧೯೭೮ ಜೂನ್ ನಲ್ಲಿ ಐ.ಬಿ.ಎಂ ಭಾರತದಲ್ಲಿ ತನ್ನ ವಹಿವಾಟು ನಿಲ್ಲಿಸಿತು. ೧೯೮೦ರಲ್ಲಿ ಜನತಾ ಸರ್ಕಾರ ಪತನವಾದ ನಂತರ ಐ.ಬಿ.ಎಂ ಮತ್ತೆ ಉಪಕರಣ ರಫ್ತು ಶುರುಮಾಡಿತು.
ಕೋಕಾಕೋಲಾ
ಕೋಕಾಕೋಲಾ ಕಂಪನಿಯ ವಿರುದ್ಧ ಕೂಡ ೧೯೭೪ರಲ್ಲಿ ಶುರುವಾದ ವಿದೇಶಿ ವಿನಿಮಯ ಉಲ್ಲಂಘನೆಯ ಆರೋಪದ ಬಗ್ಗೆ ಕಾನೂನು ಸಮರ ಸಾರಿದ ಜಾರ್ಜ್, ಕೋಕಾಕೋಲಾ ಕಂಪನಿ ಶೇ೪೦ರಷ್ಟು ಷೇರುಗಳನ್ನು ಭಾರತೀಯ ಮಾರುಕಟ್ಟೆಯಲ್ಲಿ ಇಡತಕ್ಕದ್ದು ಎಂಬ ಕಾನೂನಿನಂತೆ ನಡೆಯಲು ಸೂಚಿಸಿದರು. ಇದಕ್ಕೆ ಒಪ್ಪದ ಕೋಕಾಕೋಲಾ, ಭಾರತದಲ್ಲಿ ತನ್ನ ವ್ಯಾಪಾರವನ್ನು ನಿಲ್ಲಿಸಿತು. ಸ್ವದೇಶಿ ತಯಾರಿಕೆಯ ೭೭ ಎಂಬ ಪೇಯವನ್ನು ಸರ್ಕಾರಿ ಸಂಸ್ಥೆ ಮಾಡರ್ನ್ ಫುಡ್ ಇಂಡಸ್ಟ್ರಿಯ ಅಡಿಯಲ್ಲಿ ಮಾರಾಟ ಮಾಡಲು ಯೋಜಿಸಿದ ಜಾರ್ಜ್ ನಡೆ ಫಲ ಕೊಡಲಿಲ್ಲ. ಥಮ್ಸ್ ಅಪ್ ಮುಂತಾದ ಪೇಯಗಳ ಎದುರು ನಷ್ಟ ಅನುಭವಿಸಿದ ೭೭, ೩ ವರ್ಷಗಳ ನಂತರ ಉತ್ಪಾದನೆ ನಿಲ್ಲಿಸಿತು. ೧೯೯೩ರಲ್ಲಿ ಕೋಕಾಕೋಲಾ ಮತ್ತೆ ಭಾರತದಲ್ಲಿ ವ್ಯಾಪಾರ ಶುರು ಮಾಡಿತು.
ಜನತಾ ಸರ್ಕಾರ ಪತನ
೧೯೭೮ರಲ್ಲಿ ಮಧು ಲಿಮಯೆ ಆರ್.ಎಸ್.ಎಸ್ ಸದಸ್ಯತ್ವ ಹೊಂದಿದ ಜನತಾ ಪರಿವಾರದ ಸದಸ್ಯರ ವಿರುದ್ಧ ಮಧು ಲಿಮಯೆ ಮಂಡಿಸಿದ ಅವಿಶ್ವಾಸ ಮಸೂದೆಯಲ್ಲಿ ಭಾರತೀಯ ಜನಸಂಘದ ನಿಲುವು ವಿರೋಧಿಸಿದ ಜಾರ್ಜ್, ಮೊರಾರ್ಜಿ ಸರ್ಕಾರ ಪತನವಾದಾಗ, ಜಾರ್ಜ ರಾಜೀನಾಮೆ ಇತ್ತರು. ಮೊರಾರ್ಜಿ ವಿರುದ್ಧ ವಾದ ಮಂಡಿಸಿದ ಜಾರ್ಜ್, ಚರಣ್ ಸಿಂಗ್‍ರಿಗೆ ಬೆಂಬಲವಿತ್ತು, ಟೀಕೆಗೆ ಒಳಗಾದರು. ೧೯೮೦ರಲ್ಲಿ ಮುಜಫ್ಫರಪುರದಿಂದ ಸಂಸತ್ತಿಗೆ ಆಯ್ಕೆಯಾದ ಜಾರ್ಜ್, ೧೯೮೪ರಲ್ಲಿ ಬೆಂಗಳೂರು ಉತ್ತರ ಕ್ಷೇತ್ರದಿಂದ ಚುನಾವಣೆಗೆ ನಿಂತು, ಇಂದಿರಾಗಾಂಧಿ ಹತ್ಯೆಯ ಬೃಹತ್ ಅನುಕಂಪದ ಅಲೆಯ ಕಾರಣ ೪೦,೦೦೦ ಮತಗಳಿಂದ ಸೋತರು.
ಸಂಯುಕ್ತ ರಂಗ ಸರ್ಕಾರದ ರೈಲ್ವೇ ಮಂತ್ರಿ
೧೯೮೯ರ ಚುನಾವಣೆಯಲ್ಲಿ ಮರಳಿ ಮುಜಫ್ಫರಪುರದಿಂದ ಸಂಸತ್ತಿಗೆ ಆಯ್ಕೆಯಾದ ಜಾರ್ಜ್ ರೈಲ್ವೇ ಮಂತ್ರಿಯಾದಾಗ ದಶಕಗಳಿಂದ ನೆನೆಗುದಿಗೆ ಬಿದ್ದಿದ್ದಾ ಕೊಂಕಣ ರೈಲ್ವೇಗೆ ಅಸ್ತಿಭಾರ ಹಾಕಿದರು.
ಕೊಂಕಣ ರೈಲ್ವೇ
೩೦೦ ಕೋಟಿಗಳಿಗಿಂತ ಹೆಚ್ಚಿಲ್ಲದ ರೈಲ್ವೇ ಕಾಮಗಾರಿಯ ಸಮಯದಲ್ಲಿ, ೧೬೦೦ ಕೋಟಿ ವೆಚ್ಚದ ಕೊಂಕಣ ರೈಲ್ವೇ ಯೋಜನೆ, ಜಗತ್ತಿನಲ್ಲಿಯೇ ಅತಿ ಮಹತ್ವಾಕಾಂಕ್ಷಿಯಾದುದಾಗಿತ್ತು.ರೈಲ್ವೇ ಮಂಡಲಿಯ ಸದಸ್ಯರಾಗಿದ್ದ ಈ. ಶ್ರೀಧರನ್ ರನ್ನು ವಿಶ್ವಾಸಕ್ಕೆ ತೆಗೆದುಕೊಂಡ ಜಾರ್ಜ್, ಹಿಂದೆಂದೂ ಕಂಡರಿಯದಂತಹ ನೀಲನಕ್ಷೆ ರಚಿಸಿದರು. ಸರ್ಕಾರಗಳು ಉರುಳಿದಾಗ, ಕಾಮಗಾರಿ ಕುಂಠಿತವಾಗುವುದನ್ನು ಅರಿತಿದ್ದ ಜಾರ್ಜ್, ಕೊಂಕಣ ರೈಲ್ವೇಗಾಗಿಯೇ ಬೇರೆ ನಿಗಮವನ್ನು ತೆರೆದು, ಅದಕ್ಕೆ ಶ್ರೀಧರನ್ ರನ್ನೇ ಮುಖ್ಯಸ್ಥರನ್ನಾಗಿಸಿದರು. ಮಹಾರಾಷ್ಟ್ರ, ಕರ್ನಾಟಕ ಮತ್ತು ಕೇರಳ ರಾಜ್ಯಗಳನ್ನು ಒಂದಾಗಿಸಿ, ಅರ್ಥ ಸಚಿವ ಮಧು ದಂಡವತೆ (ಮಹಾರಾಷ್ಟ್ರದವರು), ಕರ್ನಾಟಕದ ಕೊಂಕಣಿಗರಾದ ಖುದ್ದು ತಾವು ಮತ್ತು ಯೋಜನಾ ಆಯೋಗದ ಉಪಾಧ್ಯಕ್ಷ ರಾಮಕೃಷ್ಣ ಹೆಗಡೆ ಹೀಗೆ ಸಮಮನೋಬಲದ ಮಂದಿಯನ್ನು ಒಂದಾಗಿಸಿ, ಕೊಂಕಣ್ ರೈಲ್ವೆ ನಿಗಮವನ್ನು ರಚಿಸಿದರು. ಅಸ್ತಿತ್ವಕ್ಕೆ ಬಂತು. ೭೬೦ ಕಿ.ಮೀ ಉದ್ದ, ೨೦೦೦ ಸೇತುವೆಗಳು ಹೀಗೆ ಹಲವು ಪ್ರಥಮಗಳಿಗೆ ಕೊಂಕಣ ರೈಲ್ವೆ ಸಾಕ್ಷಿಯಾಯಿತು.ಪನವೇಲ್ ನದಿಯ ಮೇಲೆ ಕುತುಬ್ ಮಿನಾರಿನಷ್ಟು ಉದ್ದದ ಸೇತುವೆಯನ್ನು ನಿರ್ಮಿಸಿದ ಹೆಮ್ಮೆಗೆ ಜಾರ್ಜ್ ಕಾರಣೀಭೂತರಾದರು. ೮ ವರ್ಷಗಳ ಯೋಜನೆಯನ್ನು ೭ ವರ್ಷಗಳಲ್ಲಿಯೇ ಮುಗಿಸಿದ ಹೆಮ್ಮೆ ಶ್ರೀಧರನ್ ರದ್ದು. ಕೊಂಕಣ್ ರೈಲು ಯೋಜನೆಯಿಂದ ಮುಂಬೈ, ಮಂಗಳೂರು ಮತ್ತು ಕಾರವಾರ ಬಂದರುಗಳು ನೇರಸಂಪರ್ಕಕ್ಕೆ ಬಂದು, ವಾಣಿಜ್ಯ ವಹಿವಾಟು ಸುಗಮವಾಗಿ, ಭಾರತದ ಅರ್ಥವ್ಯವಸ್ಥೆಗೆ ಇಂಬಾಗಿದೆ.
೯೦ರ ದಶಕ
ವಿ.ಪಿ.ಸಿಂಗ್ ಸರ್ಕಾರ ರಾಮಮಂದಿರ ಗಲಭೆ ಮತ್ತು ನ್ಯಾ.ಬಿ.ಪಿ.ಮಂಡಲ್ ಸಮಿತಿಯ ಮೀಸಲಾತಿ ಮಸೂದೆಯ ಕಾರಣ ಉರುಳಿದಾಗ ಜಾರ್ಜ್, ವಿ.ಪಿ.ಸಿಂಗ್ ರೊಂದಿಗೆ ಜನತಾದಳದಲ್ಲಿ ಉಳಿದರು.೧೯೯೪ರವರೆಗೆ ಜನತಾದಳದಲ್ಲಿಯೇ ಉಳಿದ ಜಾರ್ಜ್, ತದ್ನಂತರ ಲಾಲೂ ಪ್ರಸಾದ್ ಯಾದವ್ ವಿರುದ್ಧ ತೊಡೆತಟ್ಟಿ, ೧೯೯೪ರಲ್ಲಿ ಜಾರ್ಜ್ ನಿತೀಶ್ ಕುಮಾರ್ ಜೊತೆಗೂಡಿ ಸಮತಾ ಪಕ್ಷ ರಚಿಸಿದರು. ಜೀವನ ಪೂರ್ತಿ ವಿರೋಧಿಸುತ್ತಿದ್ದ ಆರ್.ಎಸ್.ಎಸ್ ಮೂಲದ ಭಾರತೀಯ ಜನತಾ ಪಕ್ಷದ ಜೊತೆ ರಾಜಿ ಮಾಡಿಕೊಂಡ ಜಾರ್ಜ್, ತಮ್ಮ ರಾಜಕೀಯ ಅಸ್ತಿತ್ವಕ್ಕಾಗಿ, ಸಮಾಜವಾದಿ ಸಿದ್ಧಾಂತಕ್ಕೆ ತಿಲಾಂಜಲಿ ಇತ್ತರು ಎಂಬ ಟೀಕೆ ಎದುರಿಸಿದರು.
ಸಮತಾ ಪಕ್ಷ
ಲಾಲೂ ಪ್ರಸಾದ್ ಯಾದವ್ ಭ್ರಷ್ಟತೆಯ ಆರೋಪದಡಿ ಎಂದು ಮೇವು ಹಗರಣದಲ್ಲಿ ಸಿಲುಕಿಕೊಂಡದ್ದು ಮತ್ತು ಬಿಹಾರದಲ್ಲಿ ಜನತಾದಳದ ಹಲವು ಬಣಗಳು ಭಿನ್ನಮತದಲ್ಲಿ ತೊಡಗಿಕೊಂಡಾಗ, ಜಾರ್ಜ್ ಕ್ರುದ್ಧರಾಗಿ, ನಿತೀಶ್ ಕುಮಾರ್ ರೊಡನೆ ಸೇರಿ ಸಮತಾ ಪಕ್ಷವನ್ನು ಶುರು ಮಾಡಿದರು. ಜಾರ್ಜ್ ರ ಒತ್ತಾಸೆಯ ಫಲವಾಗಿ ಎನ್.ಡಿ.ಎ ಸಂಪುಟ ಸೇರಿದ ನಿತೀಶ್, ತದ್ನಂತರ ಜಾರ್ಜ್‍ರಿಗೇ ಲೋಕಸಭೆಯ ಟಿಕೆಟ್ ನೀಡಲು ನಿರಾಕರಿಸಿದ್ದು ರಾಜಕೀಯದ ವಿರಸದ ಪರಮಾವಧಿ.
ಮೊದಲ ಎನ್.ಡಿ.ಎ ಸರ್ಕಾರ
ಜಾರ್ಜ್ ೧೯೯೮ರ ವಾಜಪೇಯಿ ಸಂಪುಟದಲ್ಲಿ ರಕ್ಷಣಾ ಸಚಿವರಾದಾಗ, ಅಣ್ವಸ್ತ್ರ ಸಿಡಿಸಿದ ಭಾರತದ ಅಣು ನೀತಿಗೆ ಬಲ ನೀಡಿದರು.
ಪೋಖ್ರಾನ್ ಅಣು ಸ್ಪೋಟ
೧೯೯೮ ಮೇ ೧೩ರಂದು ಭಾರತ ಪೋಖ್ರಾನ್ ನಲ್ಲಿ ಅಣು ಅಸ್ತ್ರಗಳನ್ನು ಪರೀಕ್ಷಿಸಿತು.ಜೀವಮಾನ್ ಪೂರಾ ಅಣ್ವಸ್ತ್ರಗಳ ಪ್ರಬಲ ಟೀಕಾಕಾರರಾಗಿದ್ದ ಜಾರ್ಜ್, ಭಾರತದ ರಕ್ಷಣಾ ಸಚಿವರಾಗಿ, ಅಣ್ವಸ್ತ್ರ ಪರೀಕ್ಷೆಯನ್ನು ಸಮರ್ಥನೆ ಮಾಡಿಕೊಳ್ಳಬೇಕಾಯಿತು.೪೫ ಕಿಲೋ ಟೋನ್ ಗಳಿಗಿಂತಲೂ ಕಡಿಮೆ ಉತ್ಪನ್ನ ಇದ್ದ ಈ ಪರಮಾಣು ಸಿಡಿತಗಳನ್ನು ಏಷ್ಯಾದ ಯಾವುದೇ ಕಂಪನಮಾಪಕಗಳು ಗುರುತಿಸಲಿಲ್ಲ. ಅದ್ಯಾಗೂ ಜಾರ್ಜ್, ಭಾರತದ ಬದಲಾದ ಅಣ್ವಸ್ತ್ರ ನೀತಿಯನ್ನು ಬಲವಾಗಿ ಸಮರ್ಥಿಸಿಕೊಂಡರು.
ಕಾರ್ಗಿಲ್ ಯುದ್ಧ
ಕಾರ್ಗಿಲ್ ಯುದ್ಧದ ಹೋರಾಟ ೧೯೯೯ ಏರ್ಪಟ್ಟಿತು. ಪಾಕಿಸ್ತಾನ ಭಾರತದ ಸೇನಾನೆಲೆಗಳನ್ನು ಚಳಿಗಾಲದಲ್ಲಿ, ಅತಿಕ್ರಮವಾಗಿ ಆಕ್ರಮಿಸಿ, ಡ್ರಾಸ್, ಬಟಾಲಿಕ್, ಕಾರ್ಗಿಲ್ ಗಳನ್ನು ಭಾರತದ ನಿಯಂತ್ರಣದಿಂದ ತನ್ನ ಸುಪರ್ದಿಗೆ ತೆಗೆದುಕೊಂಡಿತು. ಪಾಕಿಸ್ತಾನವು, ತನ್ನ ಸೇನೆ ಅತಿಕ್ರಮಣ ಮಾಡಿಲ್ಲವೆಂದೂ, ತನಗೂ, ಈ ಅತಿಕ್ರಮಣಕ್ಕೂ ಸಂಬಂಧ ಇಲ್ಲವೆಂದೇ ವಾದಿಸಿತು. ಪಾಕ್ ಸೇನಾಪಡೆಯ ಯೋಧರ ಶವಗಳನ್ನು ಪಡೆಯಲೂ ಕೂಡಾ ನಿರಾಕರಿಸಿದ ಪಾಕಿಸ್ತಾನದ ವಿರುದ್ಧ, ಸಮರ ತೀವ್ರವಾಗುವ ಲಕ್ಷಣ ಕಂಡಾಗ ರಕ್ಷಣಾ ಸಚಿವರಾಗಿದ್ದ ಜಾರ್ಜ್, ಎರಡು ಪ್ರಮುಖ ನಿರ್ಣಯ ಕೈಗೊಂಡರು. ಗಡಿ ಉಲ್ಲಂಘನೆ ಮಾಡದ ಕಾರಣ ಜಾರ್ಜ್, ದೇಶದ ಹೊರಗಡೆ ಪ್ರಶಂಸೆಗೆ ಒಳಗಾದರೂ, ದೇಶದ ಒಳಗೆ ತೀವ್ರತಮ ಟೀಕೆಗೆ ಗುರಿಯಾದರು ಭಾರತೀಯ ಸೇನೆಯು ಭಾರೀ ಸಾವು-ನೋವುಗಳ ಮಧ್ಯೆ ಮತ್ತು ಆಂತರಿಕ ಟೀಕೆಗಳನ್ನು ಎದುರಿಸತೊಡಗಿದಾಗ, ಜಾರ್ಜ್ ಖುದ್ದು ಸೇನೆಯ ಬೆಂಬಲಕ್ಕೆ ನಿಂತರು. ಈ ಮಧ್ಯೆ, ಭಾರತೀಯ ವಾಯುಸೇನೆಯನ್ನು ಬಳಸಲು ಪ್ರಧಾನಿ ವಾಜಪೇಯಿ ಹಿಂಜರಿದರೂ, ಜಾರ್ಜ್‍ರ ಒತ್ತಾಸೆಯ ಕಾರಣ ನಂತರ ಒಪ್ಪಿಗೆ ಇತ್ತರು, ಭಾರತೀಯ ಸೇನೆ ಕಾರ್ಗಿಲ್ ಯುದ್ಧವೆಂದೇ ಖ್ಯಾತವಾದ, ಈ ಹೋರಾಟದಲ್ಲಿ ಪಾಕಿಸ್ತಾನವನ್ನು ಮಣಿಸಿತು. ಜುಲೈ ೩ ೧೯೯೯ರಂದು ಅಮೇರಿಕಾದ ಅಧ್ಯಕ್ಷ ಬಿಲ್ ಕ್ಲಿಂಟನ್ರ ಮಧ್ಯಸ್ಥಿಕೆಯಲ್ಲಿ ಪಾಕಿಸ್ತಾನ್ದ ಪ್ರಧಾನಿ ನವಾಜ಼್ ಶರೀಫ್, ಕಾರ್ಗಿಲ್ ದಾಳಿಯು ಪಾಕಿಸ್ತಾನದ ತಪ್ಪು ಎಂಬುದಾಗಿಯೂ, ತಮ್ಮ ಸೇನೆ ಹಿಮ್ಮೆಟ್ಟೆದುದನ್ನು ಒಪ್ಪಿಕೊಂಡು ಸಂಧಾನ ಒಪ್ಪಂದಕ್ಕೆ ಭಾರತದ ಪ್ರಧಾನಿ ವಾಜಪೇಯಿರೊಂದಿಗೆ ಸಹಿ ಹಾಕಿದರು.
ಚೀನಾದೊಂದಿಗೆ ಸಂಬಂಧ
೧೯೯೮ರಲ್ಲಿ ಜಾರ್ಜ್, ಪತ್ರಿಕಾಗೋಷ್ಠಿಯೊಂದರಲ್ಲಿ ಚೀನಾ ಭಾರತದ ಮೊದಲ ಶತ್ರು ಎಂಬ ಹೇಳಿಕೆ ನೀಡಿದರು. ಜಾರ್ಜ್, ಯುದ್ಧದಾಹಿ ಎಂದೂ, ಚೀನಾದ ಜೊತೆಗಿನ ಸಂಬಂಧಕ್ಕೆ ಕಲ್ಲು ಹಾಕಿದರು ಎಂದು ಟೀಕೆಗೆ ಒಳಗಾದರು. ತಮ್ಮ ನಿಲುವಿನಿಂದ ಹಿಂದೆ ಸರಿಯದ ಜಾರ್ಜ್, ಚೀನಾ ದೇಶ ಭಾರತದ ವಿರುದ್ಧ ನಡೆಸುತ್ತಿರುವ ವ್ಯವಹಾರಗಳನ್ನು ಧೈರ್ಯದಿಂದ ಉದಾಹರಣೆಗಳ ಸಹಿತ ಎತ್ತಿಹಿಡಿದರು. ಪಾಕಿಸ್ತಾನಕ್ಕೆ ಅಣ್ವಸ್ತ್ರ ವಿತರಣೆ, ಮಲಕ್ಕಾ, ಶ್ರೀಲಂಕಾದ ಹಂಬಂಟೋಟಾ, ಪಾಕಿಸ್ತಾನದ ಗ್ವದಾರ್ ಹೀಗೆ ಭಾರತದ ಸುತ್ತ ನೌಕಾನೆಲೆಗಳನ್ನು ಸ್ಥಾಪಿಸಿ ಭಾರತವನ್ನು ಹಣಿಯುವ ತಂತ್ರ, ಹೀಗೆ ಜಾರ್ಜ್, ಭಾರತ-ಚೀನಾ ಸಂಬಂಧದ ಕಠಿಣ ಪರಿಸ್ಥಿತಿಯನ್ನು ವಿಶ್ವದ ಹಲವು ವೇದಿಕೆಗಳಲ್ಲಿ ವಿವರಿಸಿದರು.
ಅವರನ್ನು ವಿಚಾರಣೆಗೆ ಗುಣಪಡಿಸಿದ ಆಯೋಗಗಳೆಲ್ಲವೂ ಅವರನ್ನು ನಿರ್ದೋಷಿಯೆಂದು ತೀರ್ಪು ನೀಡಿದವು.
ಹಗರಣಗಳ ಆರೋಪ ಮತ್ತು ದೋಷಮುಕ್ತಿ
ಬಿಜೆಪಿ ಅಧ್ಯಕ್ಷ ಬಂಗಾರು ಲಕ್ಷಣ್, ರಕ್ಷಣಾ ಇಲಾಖೆಯ ಗುತ್ತಿಗೆ ಕೊಡಿಸುವುದಾಗಿ ಲಂಚ ಪಡೆದ ಟಿವಿ ವರದಿಯ ಫಲಶ್ರುತಿ ರಕ್ಷಣಾ ಸಚಿವ ಜಾರ್ಜ್‍ರಿಗೆ ತಗುಲಿತು. ವೈಯಕ್ತಿಕವಾಗಿ ಜಾರ್ಜ್‍ರ ಮೇಲೆ ಆರೋಪವಿಲ್ಲದೆಯೇ ಇದ್ದರೂ, ಘಟನೆ ನಡೆದುದು ಜಾರ್ಜರ ಸಹವರ್ತಿ ಜಯಾ ಜೇಟ್ಲಿರ ಮನೆಯಲ್ಲಿ ಆದ್ದರಿಂದ, ಜಾರ್ಜ್ ಕೂಡಾ ಹೊಣೆ ಹೊರುವಂತೆ ಆಯಿತು. ಕಾರ್ಗಿಲ್ ಯೋಧರಿಗೆ ಶವಪೆಟ್ಟಿಗೆಯನ್ನು ಅಮೇರಿಕದ ಕಂಪನಿಗಳಿಂದ ಬಹು ಹೆಚ್ಚಿನ ವೆಚ್ಚ ನೀಡಿ ಖರೀದಿ ಮಾಡಿದ ಆರೋಪ ಜಾರ್ಜ್ ಮೇಲೆ ಬಂದಿತು. ಆರೋಪ ಬಂದ ಕೂಡಲೆಯೇ, ನೈತಿಕ ಹೊಣೆ ಹೊತ್ತು ಜಾರ್ಜ್ ರಾಜೀನಾಮೆ ಇತ್ತರು. ತಮ್ಮ ಅಧಿಕಾರದ ಅವಧಿಗೂ ಮುನ್ನ ಖರೀದಿಗೆ ಒಪ್ಪಿಗೆ ನೀಡಲಾಗಿತ್ತು ಎಂಬ ಜಾರ್ಜ್‍ರ ಸಮರ್ಥನೆಯನ್ನು ಮಾನ್ಯ ಮಾಡದ ಸಿಎಜಿ ವರದಿಯನ್ನು ವಿರೋಧ ಪಕ್ಷಗಳು ಕೂಗಿ ಕೂಗಿ ಹೇಳಿ, ಜಾರ್ಜ್ ಭ್ರಷ್ಟರು ಎಂದು ಸಮರ ಸಾರಿದವು.ಉನ್ನತ ಮಟ್ಟದ ತನಿಖೆಯು ಜಾರ್ಜ್ ನಿರಪರಾಧಿ ಎಂದು ವರದಿ ನೀಡಿದ ನಂತರ, ಜಾರ್ಜ್ ಮತ್ತೆ ರಕ್ಷಣಾ ಸಚಿವರಾದರು. ಆದರೆ ವಿರೋಧ ಪಕ್ಷಗಳು, ಜಾರ್ಜ್ ಸದನದಲ್ಲಿ ಉತ್ತರ ನೀಡುವಾಗ, ಹೊರನಡೆವ, ರಕ್ಷಣಾ ಖಾತೆಯ ಬಗ್ಗೆ ಪ್ರಶ್ನೆಯನ್ನೇ ಕೇಳದೆ ಜಾರ್ಜ್‍ರನ್ನು ಇಕ್ಕಟ್ಟಿಗೆ ಸಿಲುಕಿಸಿ ಮುಜುಗರ ಉಂಟು ಮಾಡುವ ತಂತ್ರ ಅನುಸರಿಸಿದವು. ಜಾರ್ಜ್, ಈ ಎಲ್ಲಾ ಅವಮಾನಗಳನ್ನು ಸಹಿಸಿಯೂ, ತಮ್ಮ ಖಾತೆಯನ್ನು ನಿರ್ವಹಿಸಿದರು. ಜಾರ್ಜ್ ಹೋರಾಟದ ನಿಲುವನ್ನು ಎತ್ತಿ ಹಿಡಿಯುತ್ತಾ, ಸೈದ್ಧಾಂತಿಕ ಕಾರಣಗಳಿಗಾಗಿ ಎಲ್.ಟಿ.ಟಿ.ಇ, ನಾಗಾ ಬಂಡುಕೋರರು ಹೀಗೆ ಹಲವು ಬಣಗಳ ಪರ ನಿಂತುದು ವೈರುದ್ಧದ ವಿಷಯವಾಗಿತ್ತು. ತಮ್ಮ ಪಟ್ಟು ಸಡಲಿಸದ ಜಾರ್ಜ್, ಶ್ರೀಲಂಕಾ ಸೇರಿದಂತೆ ನೆರೆರಾಷ್ಟ್ರಗಳ ಕೆಂಗಣ್ಣಿಗೆ ಜೀವನಪೂರ್ತಿ ಗುರಿಯಾಗಿದ್ದರು.
೨೦೦೪ ನಂತರ
ಎನ್.ಡಿ.ಎ ಸರ್ಕಾರದ ಪತನದ ನಂತರ ಜಾರ್ಜ್, ಸಂಸದರಾಗಿ ಮುಂದುವರೆದರು. ೨೦೦೫ರಲ್ಲಿ ನಿತೀಶ್
ನಿಲುವುಗಳು
ಜೀವನದ ಆರಂಭದಿಂದಲೂ ಸಮಾಜವಾದಿಯಾದ ಜಾರ್ಜ್, ಕಮ್ಯೂನಿಸ್ಟ್ ತತ್ವಕ್ಕೆ ಹೊಂದಿಕೊಂಡು, ಕಾರ್ಮಿಕ ಮತ್ತು ಶೋಷಿತರ ಪರ ದನಿಯಾದರು. ಆರ್.ಎಸ್.ಎಸ್ ಮತ್ತು ಜನಸಂಘವನ್ನು ವಿರೋಧಿಸಿ, ನಂತರ ೧೯೭೭ರ ಮೊರಾರ್ಜಿ ಸಂಪುಟದಲ್ಲಿ, ಜನಸಂಘದ ಜೊತೆ ಹೊಂದಾಣಿಕೆ ಮಾಡಿಕೊಂಡರು. ತತ್ವ-ಸಿದ್ಧಾಂತಕ್ಕೆ ಬದ್ಧರಾಗಿ, ಮೊರಾರ್ಜಿ ಸರ್ಕಾರದ ಪತನದ ಪರ ನಿಣ್ತು ಜನಸಂಘದ ವಿರೋಧಿಯಾದ ಜಾರ್ಜ್, ೧೯೯೬ರ ಹೊತ್ತಿಗೆ ರಾಜಕೀಯ ಉಳಿವಿಗಾಗಿ, ಜನಸಂಘದ ಹೊಸ ಅವತಾರ ಬಿಜೆಪಿಯ ಜೊತೆ ಮೈತ್ರಿ ಮಾಡಿಕೊಂಡರು. ಬಹುರಾಷ್ಟ್ರೀಯ ಕಂಪನಿಗಳನ್ನು ಲಾಭಕೋರರು ಎಂದು ಟೀಕಿಸುತ್ತಿದ್ದ ಜಾರ್ಜ್, ೧೯೯೧ರ ಆರ್ಥಿಕ ಉದಾರೀಕರಣವನ್ನು ಕಟುವಾಗಿ ಟೀಕಿಸಿದ್ದರು. ೧೯೯೬ರ ಹೊತ್ತಿಗೆ, ಅಧಿಕಾರ ಹಿಡಿವ ಸಲುವಾಗಿ, ಜಾರ್ಜ್ ಬಿಜೆಪಿಯ ನವ-ಉದಾರೀಕರಣದ ಭಾಗವಾಗಿ ಹೋದರು. ಜಾರ್ಜ್, ವಾಜಪೇಯಿ ಸಂಪುಟದ ರಕ್ಷಣೆಗಾಗಿ, ೧೯೯೮ರಲ್ಲಿ ಜಯಲಲಿತಾ ೧೯೯೯-೨೦೦೪ ಅವಧಿಯಲ್ಲಿ ಮೈತ್ರಿಯಲ್ಲಿ ಒಡಕು ಉಂಟಾದಾಗ ಬಾಳ್ ಠಾಕ್ರೆ, ಮಮತಾ ಬ್ಯಾನರ್ಜಿ, ಅಜಿತ್ ಸಿಂಗ್, ಹೀಗೆ  ಹಲವು ಧುರೀಣರ ಕೂಡ ಮೈತ್ರಿಯ ಬೆಸುಗೆಯನ್ನು ಅಂಟು ಹಾಕಲು ಸಮರ್ಥವಾಗಿ ನಿಂತರು.
ಅನಾರೋಗ್ಯ ಮತ್ತು ನಿಧನ
ಜಾರ್ಜ್ ಫರ್ನಾಂಡೀಸ್ ಕೆಲ ವರ್ಷಗಳಿಂದ ಅನಾರೋಗ್ಯದಿಂದ ಹಾಸಿಗೆ ಹಿಡಿದಿದ್ದರು. ಜನವರಿ ೨೯, ೨೦೧೯ರಂದು ನಿಧನರಾದರು.
ಉಲ್ಲೇಖ
ವರ್ಗ:ಕೇಂದ್ರ ಮಂತ್ರಿಗಳು ವರ್ಗ:ಕಾರ್ಮಿಕ ಮುಖಂಡರು ವರ್ಗ:ರಾಜಕಾರಣಿಗಳು ವರ್ಗ:೧೯೩೦ ಜನನ ವರ್ಗ:೨೦೧೯ ನಿಧನ ವರ್ಗ:ಲೋಕಸಭೆ ಸದಸ್ಯರು ವರ್ಗ:ಸಮಾಜವಾದಿಗಳು
ಕ್ಯಾಡ್‌ಬರಿ
ಕ್ಯಾಡ್ಬರಿ, (ಹಿಂದೆ ಕ್ಯಾಡ್ಬರಿಸ್ ಮತ್ತು ಕ್ಯಾಡ್ಬರಿ ಶ್ವೆಪ್ಪೆಸ್,) ಬ್ರಿಟಿಷ್ ಬಹುರಾಷ್ಟ್ರೀಯ ಮಿಠಾಯಿ ಕಂಪನಿಯಾಗಿದ್ದು, 2010 ರಿಂದ ಸಂಪೂರ್ಣವಾಗಿ ಮಾಂಡೆಲೆಜ್ ಇಂಟರ್ನ್ಯಾಷನಲ್ (ಮೂಲತಃ ಕ್ರಾಫ್ಟ್ ಫುಡ್ಸ್ ) ಒಡೆತನದಲ್ಲಿದೆ. ಇದು ಮಾರ್ಸ್ ಎಂಬ ಬ್ರಾಂಡ್ ನಂತರ ವಿಶ್ವದ ಎರಡನೇ ಅತಿದೊಡ್ಡ ಮಿಠಾಯಿ ಬ್ರಾಂಡ್ ಆಗಿದೆ. ಕ್ಯಾಡ್ಬರಿ ಕಂಪನಿಯು ತನ್ನ ಅಂತರರಾಷ್ಟ್ರೀಯ ಪ್ರಧಾನ ಕಛೇರಿಯನ್ನು ಪಶ್ಚಿಮ ಲಂಡನ್‌ನ ಉಕ್ಸ್‌ಬ್ರಿಡ್ಜ್‌ನಲ್ಲಿ ಹೊಂದಿದೆ, ಮತ್ತು ವಿಶ್ವದಾದ್ಯಂತ 50 ಕ್ಕೂ ಹೆಚ್ಚು ದೇಶಗಳಲ್ಲಿ ಕಾರ್ಯನಿರ್ವಹಿಸುತ್ತಿದೆ. ಇದು ಡೈರಿ ಮಿಲ್ಕ್ ಚಾಕೊಲೇಟ್, ಕ್ರೀಮ್ ಎಗ್ ಮತ್ತು ರೋಸಸ್ ಆಯ್ಕೆ ಪೆಟ್ಟಿಗೆ ಮತ್ತು ಇತರ ಮಿಠಾಯಿ ಉತ್ಪನ್ನಗಳಿಗೆ ಹೆಸರುವಾಸಿಯಾಗಿದೆ. ಪ್ರಸಿದ್ಧ ಬ್ರಿಟಿಷ್ ಬ್ರಾಂಡ್‌ಗಳಲ್ಲಿ ಒಂದಾದ, 2013 ರಲ್ಲಿ ದಿ ಡೈಲಿ ಟೆಲಿಗ್ರಾಫ್ ಬ್ರಿಟನ್‌ನ ಅತ್ಯಂತ ಯಶಸ್ವಿ ರಫ್ತುಗಳಲ್ಲಿ ಕ್ಯಾಡ್‌ಬರಿಯನ್ನು ಹೆಸರಿಸಿದೆ.
ಸ್ವಾತಂತ್ರ್ಯದ ಪ್ರತಿಮೆ
Historic Site }} (ಸ್ಟ್ಯಾಚ್ಯೂ ಆಫ್ ಲಿಬರ್ಟಿ ಪ್ರತಿಮೆಯು ಅಮೆರಿಕದ ಅಪರೂಪದ ಸ್ಮಾರಕ. ಇದನ್ನು ವಿಶ್ವದ ಜ್ಞಾನೋದಯದ ಸಂಕೇತವೆಂದೂ ಪರಿಗಣಿಸಲಾಗುತ್ತದೆ) ಸ್ಟ್ಯಾಚ್ಯೂ ಆಫ್‌ ಲಿಬರ್ಟಿ (ಸ್ವಾತಂತ್ರ್ಯದ ಪ್ರತಿಮೆ) (Statue de la Liberté) ಯನ್ನು 'ಲಿಬರ್ಟಿ ಎನ್ಲೈಟೆನಿಂಗ್‌ ದಿ ವರ್ಲ್ಡ್‌ ' (la Liberté éclairant le monde) ಎಂದು ಅಧಿಕೃತವಾಗಿ ಹೆಸರಿಸಲಾಗಿದೆ. ಅಮೆರಿಕಾ ಸಂಯುಕ್ತ ಸಂಸ್ಥಾನದ ಸ್ವಾತಂತ್ರ್ಯ ಘೋಷಣೆಯ ಶತಮಾನೋತ್ಸವದ ಅಂಗವಾಗಿ, 1886ರ ಅಕ್ಟೋಬರ್‌ 28ರಂದು ಈ ಪ್ರತಿಮೆ ಅನಾವರಣಗೊಂಡಿತು. ಫ್ರಾನ್ಸ್‌ ದೇಶದ ಜನರು ಅಮೆರಿಕಾ ಸಂಯುಕ್ತ ಸಂಸ್ಥಾನಕ್ಕೆ ಸ್ನೇಹಪೂರ್ವಕವಾಗಿ ಈ ಪ್ರತಿಮೆಯನ್ನು ನೀಡಿದ್ದರು. ಅಮೆರಿಕನ್‌ ಕ್ರಾಂತಿ ಸಂದರ್ಭದಲ್ಲಿ ಇವೆರಡೂ ದೇಶಗಳ ನಡುವೆ ಸ್ನೇಹವೇರ್ಪಟ್ಟಿತ್ತು. 'ಸ್ಟೊಲಾ' ಎಂಬ ಹೊಳಪಿನ ಕಿರೀಟ ಮತ್ತು ಪಾದರಕ್ಷೆ ಧರಿಸಿ, ಮುರಿದುಹೋದ ಸರಪಳಿಯನ್ನು ಮೆಟ್ಟಿ, ಬಲಗೈಯಲ್ಲಿ ಪಂಜು, ಹಾಗೂ ಸ್ವಾತಂತ್ರ್ಯ ದಿನಾಂಕ  ಕೆತ್ತಲಾದ 'ಟ್ಯಾಬುಲಾ ಅನ್ಸಾಟಾ' ಫಲಕ ಎಡಗೈಯಲ್ಲಿ ಹಿಡಿದು ನಿಂತ ಮಹಿಳೆಯೊಬ್ಬಳನ್ನು ಪ್ರತಿನಿಧಿಸುವ ಕೆತ್ತನೆ ಕಲಾಕೃತಿ ಇದಾಗಿದೆ. ನ್ಯೂಯಾರ್ಕ್‌ ಬಂದರಿನಲ್ಲಿರುವ ಲಿಬರ್ಟಿ ದ್ವೀಪದ ಮೇಲಿರುವ ಈ ಪ್ರತಿಮೆಯು, ಪ್ರವಾಸಿಗರು, ವಲಸೆಗಾರರು ಮತ್ತು ಹಡಗಿನ ಮೂಲಕ ಬರುವ ಅಮೆರಿಕನ್ನರನ್ನೂ ಸ್ವಾಗತಿಸುತ್ತದೆ. ಫ್ರೆಡೆರಿಕ್‌ ಆಗಸ್ಟ್‌ ಬಾರ್ತೊಲ್ಡಿ ಈ ಪ್ರತಿಮೆಯ ಶಿಲ್ಪಿ. ಇದರ ವಿನ್ಯಾಸಕ್ಕಾಗಿ ಅವರು U.S. ಪೆಟೆಂಟ್‌ ಹಕ್ಕು ಸ್ವಾಮ್ಯ ಪಡೆದಿದ್ದಾರೆ.
ಮೌರಿಸ್‌ ಕೋಚ್ಲಿನ್‌ ಎಂಬಾತ ಪ್ರತಿಮೆಯ ಆಂತರಿಕ ವಿನ್ಯಾಸಕಾರ. ಈತ ವಿಶ್ವವಿಖ್ಯಾತ ಐಫೆಲ್‌ ಗೋಪುರದ ನಿರ್ಮಾತೃ ಗುಸ್ತಾವ್‌ ಐಫೆಲ್‌ನ ಸಂಸ್ಥೆಯಲ್ಲಿ ಮುಖ್ಯ ಅಭಿಯಂತರನಾಗಿದ್ದ. ವಿನ್ಯಾಸಗಾರ ರಿಚರ್ಡ್‌ ಮಾರಿಸ್‌ ಹಂಟ್‌ ಪ್ರತಿಮೆಯ ಪೀಠಭಾಗದ ವಿನ್ಯಾಸ ಮಾಡಿದ. ಯೂಜೆನ್‌ ವೀಯೊಲೆ‌-ಲು-ಡ್ಯುಪ್ರತಿಮೆಯ ನಿರ್ಮಾಣದಲ್ಲಿ ತಾಮ್ರ ಲೋಹದ ಬಳಕೆಗೆ ಕಾರಣನಾಗಿದ್ದಾನೆ. ಮೃದುವಾದ (ಮೆದು ಆಕಾರಕ್ಕೆ ಹೊಂದಿಕೊಳ್ಳಬಲ್ಲ) ಲೋಹವನ್ನು ಬಳಸಿ, ಮೆರಗಿನಿಂದ ಲೋಹಕೃತಿ ನಿರ್ಮಿಸುವ ರಪೂಸೆ ತಂತ್ರಕ್ಕೂ ಈತನೇ ಕಾರಣನಾಗಿದ್ದ.
ಉಕ್ಕಿನ ಚೌಕಟ್ಟಿನ (ಮೂಲತಃ ಹದಗೊಳಿಸಿದ ಕಬ್ಬಿಣ)ದ ಮೇಲೆ ಶುದ್ಧ ತಾಮ್ರದ ರಕ್ಷಣಾ ಕವಚದಿಂದ ಈ ಪ್ರತಿಮೆಯನ್ನು ರಚಿಸಲಾಗಿದೆ. ಆದರೆ ಪಂಜಿನ ಜ್ವಾಲೆಗೆ ಗೋಲ್ಡ್‌ ಲೀಫ್‌ ಲೇಪನ ಮಾಡಲಾಗಿದೆ (ಮೂಲತಃ ತಾಮ್ರದಿಂದ ಮಾಡಲಾಗಿದ್ದು, ಆನಂತರ ಗಾಜಿನ ಹಲಗೆಗೆ ಹೊಂದಿಸಿಕೊಳ್ಳುವಂತೆ ಅದನ್ನು ಪರಿವರ್ತಿಸಲಾಗಿತ್ತು). ಪ್ರತಿಮೆಯು ಆಯತಾಕಾರದ ಶಿಲೆಯ ಪೀಠಸ್ಥಾನದ ಮೇಲೆ ನಿಂತಿದೆ. ಈ ಪೀಠವು ಏರುಪೇರಿನ ಹನ್ನೊಂದು ತುದಿಗಳುಳ್ಳ ನಕ್ಷತ್ರಾಕಾರದ ಆಧಾರವನ್ನು ಹೊಂದಿದೆ. ಪ್ರತಿಮೆಯೂ ಎತ್ತರವಿದೆ. ಪೀಠ ಮತ್ತು ಆಧಾರ ಪರಿಗಣಿಸಿದರೆ ಅದು ಇನ್ನಷ್ಟು ಎತ್ತರದಲ್ಲಿರುವಂತೆ ಕಾಣುತ್ತದೆ. ಜಗತ್ತಿನಾದ್ಯಂತ, ಅಮೆರಿಕಾ ಸಂಯುಕ್ತ ಸಂಸ್ಥಾನದ ಪ್ರಮುಖ ಲಾಂಛನಗಳಲ್ಲಿ ಸ್ವಾತಂತ್ರ್ಯದ ಪ್ರತಿಮೆಯೂ ಸಹ ಒಂದು ಎಂದು ಪರಿಗಣಿಸಲಾಗುತ್ತದೆ. ಜೊತೆಗೆ, 1886ರಿಂದ ಜೆಟ್‌ ಯುಗದ ವರೆಗೂ, ಯೂರೋಪಿನಿಂದ ಹಡಗಿನಲ್ಲಿ ಬರುತ್ತಿದ್ದ ಲಕ್ಷಗಟ್ಟಲೆ ವಲಸೆಗಾರರಿಗೆ, ಮೊಟ್ಟಮೊದಲು ಗೋಚರಿಸುವ ಅಮೆರಿಕಾ ಸಂಯುಕ್ತ ಸಂಸ್ಥಾನದ ಅಪರೂಪದ ದೃಶ್ಯಗಳಲ್ಲಿ ಈ ಪ್ರತಿಮೆಯೂ ಒಂದಾಗಿತ್ತು. ಈ ಪ್ರತಿಮೆಯು ರಾಷ್ಟ್ರೀಯ ಉದ್ಯಾನ ಸೇವೆಯ ಆಡಳಿತದಲ್ಲಿ '''ಸ್ವಾತಂತ್ರ್ಯ ಸಂಕೇತಿಸುವ ಪ್ರತಿಮೆ ಎನಿಸಿಕೊಂಡಿದೆ. ರಾಷ್ಟ್ರೀಯ ಸ್ಮಾರಕ''' ದ ಕೇಂದ್ರಬಿಂದುವೂ ಆಗಿದೆ. ಈ ರಾಷ್ಟ್ರೀಯ ಸ್ಮಾರಕವು ಎಲಿಸ್‌ ದ್ವೀಪವನ್ನೂ ಸಹ ಒಳಗೊಂಡಿದೆ.
ಇತಿಹಾಸ
ಅಮೆರಿಕನ್‌ ಸ್ವಾತಂತ್ರ್ಯ ಘೋಷಣೆಯ ಶತಮಾನೋತ್ಸವದ ಅಂಗವಾಗಿ, ಅಮೆರಿಕಾ ಸಂಯುಕ್ತ ಸಂಸ್ಥಾನಕ್ಕೆ ನೀಡಬಹುದಾದ ಸೂಕ್ತ ಕೊಡುಗೆಯ ಬಗ್ಗೆ ಫ್ರಾನ್ಸ್‌ನಲ್ಲಿ ಚರ್ಚೆ ನಡೆಯಿತು. ಅಮೆರಿಕಾ ಸಂಯುಕ್ತ ಸಂಸ್ಥಾನ ಚರಿತ್ರೆಗಾರ, ಲೇಖಕ ಮತ್ತು ರಾಜಕಾರಣಿ ಎಡ್ವರ್ಡ್‌ ರೆನೆ ಡಿ ಲಬೊಲೆ ಈ ಚರ್ಚೆಯ ಮುಂದಾಳತ್ವ ವಹಿಸಿದ್ದರು. ಇಸವಿ 1876ರಲ್ಲಿ ಪ್ರತಿಮೆಯ ರಚನಾಕಾರ್ಯವನ್ನು ಪೂರ್ಣಗೊಳಿಸಬೇಕೆಂಬ ಉದ್ದೇಶದಿಂದ, ಅದರ ವಿನ್ಯಾಸಕ್ಕಾಗಿ ಫ್ರೆಡೆರಿಕ್‌ ಬಾರ್ತೊಲ್ಡಿ ಎಂಬ ಫ್ರೆಂಚ್‌ ಶಿಲ್ಪಿಯನ್ನು ಅಧಿಕೃತವಾಗಿ ನೇಮಿಸಲಾಯಿತು. ಆ ಸಮಯ ಫ್ರಾನ್ಸ್‌ನಲ್ಲಿ ಸಂಭವಿಸಿದ ರಾಜಕೀಯ ಕ್ಷೋಭೆಯಿಂದಾಗಿ ಫ್ರಾನ್ಸ್ ನಡುಗಿಹೋಗಿತ್ತು. ಇದರ ಜ್ಞಾಪಕಾರ್ಥವೇ ಸ್ಮರಣೀಯ ಕೊಡುಗೆಯ ಯೋಜನೆ ಹುಟ್ಟಿಹೊಂಡಿತ್ತು. ಹಲವರು ಫ್ರೆಂಚ್ ಥರ್ಡ್‌ ರಿಪಬ್ಲಿಕ್‌ ಎಂಬುದನ್ನು ತಾತ್ಕಾಲಿಕ ವ್ಯವಸ್ಥೆ ಎಂದು ಪರಿಗಣಿಸಿದ್ದರು. ಇವರು ರಾಜಪ್ರಭುತ್ವ ಅಥವಾ ನೆಪೊಲಿಯನ್‌‌‌ ಆಳ್ವಿಕೆಯ ರೀತಿಯ ಸಾಂವಿಧಾನಿಕ ಸರ್ವಾಧಿಕಾರದತ್ತ ಒಲವು ತೋರುತ್ತಿದ್ದರು.
ಸಾಗರದಾಚೆ ಇರುವ ಸಹೋದರ ಗಣರಾಜ್ಯಕ್ಕೆ ಬೃಹತ್‌ ಕೊಡುಗೆ ನೀಡುವ ಈ ಕಲ್ಪನೆಯು ಇತರೆ ರಾಜಕಾರಣಿಗಳ ವಿರುದ್ಧದ ಗಣತಂತ್ರ ಚಳವಳಿಗೆ ಕೇಂದ್ರಬಿಂದುವಾಯಿತು. thumb|upright|ಮೊದಲ[23] ಸ್ವಾತಂತ್ರ್ಯದ ಪ್ರತಿಮೆ, ಇಂದು ಜಾರ್ಡಿನ್‌ ಡು ಲಕ್ಸೆಂಬರ್ಗ್‌, ಪ್ಯಾರಿಸ್‌ನಲ್ಲಿದೆ. ಮೊದಲ ಟೆರಾಕೊಟಾ ಮಾದರಿಯನ್ನು 1870ರಲ್ಲಿ ನಿರ್ಮಿಸಲಾಯಿತು. ಅದನ್ನು ಈಗ ಮ್ಯುಸೀ ಡೆ ಬ್ಯೂ-ಆರ್ಟ್ಸ್‌ ಡಿ ಲಯನ್‌ನ ಸಂಗ್ರಹಾಲಯದಲ್ಲಿ ಪ್ರದರ್ಶಿಸಲಾಗಿದೆ. ಅದೇ ವರ್ಷ, ಮೊದಲು ಕಿರುಗಾತ್ರದ ಕಂಚಿನ ಮಾದರಿ ನಿರ್ಮಿಸಲಾಯಿತು. ಈ ಮೊದಲ ಪ್ರತಿಮೆಯು ಈಗ ಪ್ಯಾರಿಸ್‌ನ ಜಾರ್ಡಿನ್‌ ಡ್ಯು ಲಕ್ಸೆಂಬೊರ್ಗ್‌ನಲ್ಲಿದೆ.
ಈಜಿಪ್ಟ್‌ಗೆ ಭೇಟಿ ನೀಡಿದ ಬಾರ್ತೊಲ್ಡಿಗೆ, ಅಲ್ಲಿ ನಡೆಯುತ್ತಿದ್ದ ಸುಯೆಜ್‌ ಕಾಲುವೆಯ ನಿರ್ಮಾಣ ಯೋಜನೆಯು ಸ್ಫೂರ್ತಿಯಾಯಿತು. ಸುಯೆಜ್‌ ಕಾಲುವೆ ನಿರ್ಮಾಣ ಯೋಜನೆಯನ್ನು ವಹಿಸಿಕೊಂಡಿದ್ದ ಕೌಂಟ್‌ ಫರ್ಡಿನಾಂಡ್‌ ಡಿ ಲೆಸೆಪ್ಸ್‌ನಂತರ, ಬಾರ್ತೊಲ್ಡಿಯ ಆಪ್ತ ಸ್ನೇಹಿತನಾದ. ಇದರಿಂದಾಗಿ, ಬಾರ್ತೊಲ್ಡಿಯ ಈಜಿಪ್ಟ್‌ ಭೇಟಿ ಆತನ ಕಲಾತ್ಮಕ ದೃಷ್ಟಿಕೋನವನ್ನು 'ಮಹೋನ್ನತ'ದಿಂದ 'ದೈತ್ಯಾಕಾರ'ಕ್ಕೆ ಕೊಂಡೊಯ್ತು. ಕಾಲುವೆಯ ಪ್ರವೇಶ ದ್ವಾರದಲ್ಲಿ ಒಂದು ಬೃಹದಾಕಾರದ ಬೆಳಕುಗೋಪುರವನ್ನು ಕಲ್ಪಿಸಿ, ಆತ ಅದರಂತೆ ಯೋಜನೆ ರೂಪಿಸಿದ. ಈ ಬೆಳಕುಗೋಪುರವು ರೊಮನ್‌ ದೇವತೆ ಲಿಬರ್ಟಾಸ್‌ಳ ಪ್ರತೀಕವಾಗಿತ್ತು. ಪ್ರಭೆಯುಳ್ಳ ಹಣೆಪಟ್ಟಿ ಹಾಗು ಬಲಗೈಯಲ್ಲಿ ಆಕಾಶದತ್ತ ತೋರುವ ಪಂಜಿನಿಂದ ಬೆಳಕು ಬೀರುತ್ತಿರುವ ವಸ್ತ್ರಧಾರಿ ಈಜಿಪ್ಟಿಯನ್‌ ರೈತ ಮಹಿಳೆಯ ಸ್ವರೂಪದಲ್ಲಿ ಈ ಪ್ರತಿಮೆಯ ವಿನ್ಯಾಸ ಮಾಡಲಾಯಿತು. 1857ರಲ್ಲಿ ಬಾರ್ತೊಲ್ಡಿ ತನ್ನ ಯೋಜಿತ ವಿನ್ಯಾಸವನ್ನು ಈಜಿಪ್ಟ್‌ನ ಖೆಡಿವ್‌ ಇಸ್ಮಯಿಲ್‌ ಪಾಷಾಗೆ ಅರ್ಪಿಸಿದ. ಮಾರ್ಪಾಡುಗಳ ನಂತರ ಪುನಃ 1869ರಲ್ಲಿ ಪ್ರಸ್ತುತಪಡಿಸಿದ. ಆದರೆ, ಆಟೊಮನ್‌ ಸಾಮ್ರಾಜ್ಯವು ಆರ್ಥಿಕ ತೊಂದರೆಯಲ್ಲಿದ್ದ ಕಾರಣ ಈ ಯೋಜನೆ ಸಾಕಾರಗೊಳ್ಳಲಿಲ್ಲ.
thumb|upright|ಬಾರ್ತೊಲ್ಡಿಯ ವಿನ್ಯಾಸ ಪೆಟೆಂಟ್‌ thumb|ಫ್ಯಾರಿಸ್‌ನ ಪಾರ್ರ್ಕ್‌ ಮೊನ್ಸ್ಯೂ ಬಳಿಯಿರುವ ರು ಡಿ ಚಜಿಲ್ಲಾ ಸುಮಾರು 1880ರಲ್ಲಿ ರಚಿಸಲಾದ ಬಾರ್ತೊಲ್ಡಿ ಅಟೆಲಿಯರ್‌ನಲ್ಲಿ ರಚಿಸಲಾದ ಪ್ಲ್ಯಾಸ್ಟರ್‌ ಶಿಲ್ಪಕಲೆ.
ಎರಡೂ ದೇಶಗಳ ಜಂಟಿ ಒಪ್ಪಂದದಂತೆ, ಅಮೆರಿಕಾ ಸಂಯುಕ್ತ ಸಂಸ್ಥಾನವು ಪ್ರತಿಮೆಯ ಪೀಠಸ್ಥ ಭಾಗದ ವೇದಿಕೆ ನಿರ್ಮಾಣ ಹಾಗೂ ಫ್ರೆಂಚರು ಪ್ರತಿಮೆಯ ಉಸ್ತುವಾರಿ ವಹಿಸುವ ಜವಾಬ್ದಾರಿ ಹೊಂದಿದ್ದರು. ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಅದರ ಜೋಡಣೆಯ ಕಾರ್ಯವನ್ನು ನಿರ್ವಹಿಸುವುದಿತ್ತು. ಈ ಉದ್ದೇಶಕ್ಕಾಗಿ ಸಾರ್ವಜನಿಕರಿಂದ ಧಹಸಹಾಯವೂ ದೊರಕಿತು. ಜೊತೆಗೆ, ಅಂದಿನ ಪ್ರಖ್ಯಾತ ಉದಯೋನ್ಮುಖ ಸಂಗೀತ ಸಂಯೋಜಕ ಚಾರ್ಲ್ಸ್‌ ಗೊನೊಡ್‌ ಪ್ಯಾರಿಸ್‌ ಒಪೆರಾದಲ್ಲಿ ಸಂಗೀತಗೋಷ್ಠಿ ನಡೆಸಿ ಹಣ ಸಂಗ್ರಹಿಸಿದರು. ಲಾ ಲೀಬೆರ್ಟೆ ಎಕ್ಲೇರನ್‌ ಲು ಮೋಂಡ್‌‌ (ಜಗತ್ತಿಗೆ ಜ್ಞಾನಜ್ಯೋತಿ ನೀಡುವ ಲಿಬರ್ಟಿ) ಸಂಗೀತಗೋಷ್ಠಿ ಸೇರಿದಂತೆ ಹಲವಾರು ಮನರಂಜನಾ ಕಾರ್ಯಕ್ರಮಗಳನ್ನು ಹಮ್ಮಿಕೊಳ್ಳಲಾಯಿತು. ಧನಸಹಾಯಾರ್ಥ ಕೊಡುಗೈ ದಾನಿಗಳಿಗಾಗಿ ಚಾರಿಟಿ ಶೊ, ಲಾಟರಿ ಯೋಜನೆಯನ್ನೂ ಸಹ ಆಯೋಜಿಸಲಾಯಿತು. ಇದರಿಂದ 2,250,000 ಫ್ರಾಂಕ್‌ಮೊತ್ತ ($250,000) ಸಂಗ್ರಹಿಸಲಾಯಿತು. ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಸಹಾಯಾರ್ಥ ರಂಗಮಂದಿರ ಕಾರ್ಯಕ್ರಮ, ಕಲಾ ಪ್ರದರ್ಶನ, ಹರಾಜು ಮತ್ತು ಬಹುಮಾನಾರ್ಥ ಸೆಣಸುವ ಕ್ರೀಡಾ ಸ್ಫರ್ಧೆಗಳನ್ನು ಆಯೋಜಿಸಿ ಅಗತ್ಯ ಧನ ಸಂಗ್ರಹಿಸಲಾಯಿತು.
ಏತನ್ಮಧ್ಯೆ ಫ್ರಾನ್ಸ್‌ನಲ್ಲಿ, ಅಂತಹ ದೈತ್ಯಾಕಾರಾದ ತಾಮ್ರಲೋಹದ ಪ್ರತಿಮೆಯ ವಿನ್ಯಾಸ ರಚನೆಯ ಸಮಸ್ಯೆಗಳನ್ನು ಬಗೆಹರಿಸಲು ಬಾರ್ತೊಲ್ಡಿಗೆ ಒಬ್ಬ ಅಭಿಯಂತರನ ಸಲಹೆಯ ಅಗತ್ಯವಿತ್ತು. ದೈತ್ಯಾಕಾರದ ಕಬ್ಬಿಣದ ಗೋಪುರ(ಪೈಲಾನ್‌)ಗಳು, ಹಾಗೂ ಪ್ರತಿಮೆಯ ತಾಮ್ರದ ಸ್ಥೂಲ ಕವಚವು ಆಕಾರಕ್ಕೆ ಹೊಂದಿಕೊಳ್ಳುವ ಚೌಕಟ್ಟಿನ ವಿನ್ಯಾಸ ಮಾಡಲು ಐಫೆಲ್‌ ಗೋಪುರದ ವಿನ್ಯಾಸಕ ಗುಸ್ತಾವ್‌ ಐಫೆಲ್‌ನನ್ನು ನೇಮಿಸಲಾಯಿತು. ಇಫೆಲ್ ತನ್ನ ಆಪ್ತ ಸ್ನೇಹಿತ, ನಂಬಿಗಸ್ಥ ಹಾಗೂ ರಚನಾ ಅಭಿಯಂತರ ಮೌರೀಸ್‌ ಕೋಚ್ಲಿನ್‌ಗೆ ಈ ಕೆಲಸದ ವಿಸ್ತೃತ ಕಾರ್ಯವನ್ನು ವಹಿಸಿಕೊಟ್ಟ.
1879ರ ಫೆಬ್ರವರಿ 18ರಂದು ಬಾರ್ತೊಲ್ಡಿಗೆ ವಿನ್ಯಾಸದ ಪೆಟೆಂಟ್‌ (ಹಕ್ಕು ಸ್ವಾಮ್ಯ) ಲಭಿಸಿತು. ಅದರಲ್ಲಿ ಪ್ರತಿಮೆಯ ವಿನ್ಯಾಸ ಹೀಗೆಂದು ವರ್ಣಿಸಲಾಗಿತ್ತು: 'ಪ್ರತಿಮೆಯು ಜಗತ್ತಿಗೆ ಜ್ಞಾನಜ್ಯೋತಿಯನ್ನು ಪ್ರತಿನಿಧಿಸುವ (ಸ್ವಾತಂತ್ರ್ಯ) ಲಿಬರ್ಟಿಯನ್ನು ನಿರೂಪಿಸುತ್ತದೆ; ಅದು ವಸ್ತ್ರಧಾರಿ ಮಹಿಳೆಯ ರೂಪ ಹೊಂದಿದ್ದು, ಮೇಲೆತ್ತಿದ ಬಲಗೈನಲ್ಲಿ ಪಂಜು, ಎಡಗೈಯಲ್ಲಿ ಕೆತ್ತಲ್ಪಟ್ಟ ಅಕ್ಷರಗಳ ಫಲಕವೊಂದಿದೆ, ಆಕೆಯ ತಲೆಯ ಮೇಲೆ ಕಿರೀಟವಿದೆ.' ಪೆಟೆಂಟ್‌ನಲ್ಲಿ ಶಿರಸ್ಸಿನ ಭಾಗವನ್ನು 'ಉನ್ನತವಾದರೂ ಶಾಂತಸ್ವಭಾವದ, ಗಾಢವಾದ ಲಕ್ಷಣಗಳುಳ್ಳದ್ದು' ಎಂದು ವರ್ಣಿಸಲಾಗಿದೆ; 'ಎಡಗಾಲಿನ ಮೇಲೆ ಭಾರ ಹೊತ್ತಿರುವ ಶರೀರವು ಸ್ವಲ್ಪ ಎಡಕ್ಕೆ ವಾಲಿದೆ; ಇಡೀ ಆಕೃತಿಯು ಸಮತೋಲನ ಸ್ಥಿತಿಯಲ್ಲಿದೆ' ಎಂದು ಪ್ರತಿಮೆಯ ಶಾರೀರವನ್ನು ಬಣ್ಣಿಸಿದೆ; 'ಯಾವುದೇ ರೀತಿಯ ಕೆತ್ತನೆಯ ದೊಡ್ಡ ಅಥವಾ ಸಣ್ಣ ಪ್ರತಿಮೆಯಾಗಲಿ, ಉಬ್ಬು ಶಿಲ್ಪಕಲೆಯಾಗಲಿ, ಶಿಲೆ, ಉಕ್ಕು, ಟೆರಾಕೊಟಾ, ಪ್ಲ್ಯಾಸ್ಟರ್‌ ಆಫ್‌ ಪ್ಯಾರಿಸ್‌ ಅಥವಾ ಇತರೆ ಪ್ಲಾಸ್ಟಿಕ್‌ ರಚನೆಯಲ್ಲಿ,' ಉಳಿದ ನಿರೂಪಣೆಗಳನ್ನು ಒಳಗೊಂಡಿದೆ.
ಫ್ರಾನ್ಸ್‌ನಲ್ಲಿ ಪ್ರತಿಮೆಗಾಗಿ ನಿಧಿ ಸಂಗ್ರಹ ಕಾರ್ಯವು 1882ರ ಜುಲೈ ತಿಂಗಳಲ್ಲಿ ಪೂರ್ಣಗೊಂಡಿತು. ವಿಲಿಯಮ್‌ ಎಂ. ಇವರ್ಟ್ಸ್‌ ಮುಂದಾಳುತ್ವದಲ್ಲಿ ಪದತಲದ ಪೀಠದ ವೆಚ್ಚಕ್ಕಾಗಿ ನಡೆದ ಧನ ಸಂಗ್ರಹ ಕಾರ್ಯವು ನಿಧಾನಗತಿಯಲ್ಲಿ ಸಾಗಿತು. ಹಾಗಾಗಿ, 1883ರಲ್ಲಿ ಧನಸಹಾಯಕ್ಕಾಗಿ (ಪುಲಿಟ್ಜರ್‌ ಪ್ರಶಸ್ತಿಯ ಆಯೋಜಕ) ಪ್ರಕಾಶಕ ಜೋಸೆಫ್‌ ಪುಲಿಟ್ಜರ್‌ ತನ್ನ ಪತ್ರಿಕೆ 'ದಿ ವರ್ಲ್ಡ್ ‌'ನ ಸಂಪಾದಕೀಯದ ಪುಟಗಳಲ್ಲಿ ಈ ವಿಷಯ ಪ್ರಸ್ತಾಪಿಸಿದ. ಪೀಠದ ನಿರ್ಮಾಣಕ್ಕಾಗಿ ದೇಣಿಗೆ ನೀಡದ ಶ್ರೀಮಂತರು ಮತ್ತು ದೇಣಿಗೆ ನೀಡಲು ಶ್ರೀಮಂತರೆಡೆಗೆ ಕೈ ತೋರಿಸುವ ಮಧ್ಯಮವರ್ಗದ ಜನರನ್ನು ಪುಲಿಟ್ಜರ್‌ ತನ್ನ ಪತ್ರಿಕೆಯಲ್ಲಿ ಟೀಕಿಸಿದ. ಈ ಯತ್ನಕ್ಕೆ ಅವರ ಅಭಿಯಾನವು ಪ್ರಮುಖ, ಕೊಡುಗೆಯಾಗಿತ್ತು. ಆದರೆ, ಅಂತಿಮವಾಗಿ ಸೆನೇಟರ್‌ ಇವರ್ಟ್ಸ್‌ ಮತ್ತು ಆತ ಅಧ್ಯಕ್ಷತೆ ವಹಿಸಿದ್ದ ಅಮೆರಿಕನ್‌ ಸಮಿತಿಯು ಈ ಹಂತದಲ್ಲಿ ಪೀಠಕ್ಕಾಗಿ ಅಗತ್ಯವಿರುವ ನಿಧಿಯಲ್ಲಿ ಬಹುಪಾಲು ಶೇಖರಣೆ ಮಾಡಿತ್ತು.
ಪ್ರತಿಮೆಯ ನಿರ್ಮಾಣವು ಫ್ರಾನ್ಸ್‌ನಲ್ಲಿ 1884ರ ಜುಲೈ ತಿಂಗಳಲ್ಲಿ ಪೂರ್ಣಗೊಂಡಿತು. ಅಮೆರಿಕನ್‌ ಶಿಲ್ಪಿ ರಿಚರ್ಡ್‌ ಮಾರಿಸ್‌ ಹಂಟ್‌ ವಿನ್ಯಾಸ ಮಾಡಿದ ಪೀಠದ ಮೂಲೆಗಲ್ಲನ್ನು 1884ರ ಆಗಸ್ಟ್‌ 5ರಂದು ಪ್ರತಿಷ್ಠಾಪಿಸಲಾಯಿತು. ಆದರೆ, ನಿಧಿಯ ಕೊರತೆಯಿಂದಾಗಿ ನಿರ್ಮಾಣ ಕಾರ್ಯವನ್ನು 1885ರ ಜನವರಿಯಲ್ಲಿ ಸ್ಥಗಿತಗೊಳಿಸಲಾಯಿತು. ಮಾರ್ಚ್ 1885ರಲ್ಲಿ ಜೋಸೆಫ್‌ ಪುಲಿಟ್ಜರ್‌ ಅವರು ನಿಧಿಸಂಗ್ರಹಣಾ ಅಭಿಯಾನಕ್ಕೆ ಮರುಜೀವ ನೀಡಿದ್ದರ ಫಲವಾಗಿ 1885ರ ಮೇ 11ರಂದು ನಿರ್ಮಾಣಕ್ಕೆ ಮತ್ತೆ ಚಾಲನೆ ದೊರೆಯಿತು. ನಲ್ವತ್ತಾರು ಹಂತಗಳ ಶಿಲಾನಿರ್ಮಾಣದ ಕೆಲಸದಲ್ಲಿ ಮುವತ್ತೆಂಟು ಇನ್ನೂ ಬಾಕಿ ಉಳಿದಿದ್ದವು..
ಪ್ರತಿಮೆಯನ್ನು ಹೊತ್ತ ಇಸೆರ್‌ ಎಂಬ ಫ್ರೆಂಚ್‌ ಹಡಗು, 1885ರ ಜೂನ್‌ 17ರಂದು ನ್ಯೂಯಾರ್ಕ್‌ ಬಂದರು ತಲುಪಿತು. ಸಾಗಣೆಯು ಸುಲಭವಾಗಲೆಂದು ಪ್ರತಿಮೆಯ ವಿವಿಧ 350 ಭಾಗಗಳನ್ನು ಬಿಡಿಯಾಗಿ ಬೇರ್ಪಡಿಸಿ 214 ಪೆಟ್ಟಿಗೆಗಳಲ್ಲಿ ಸುರಕ್ಷಿತಗೊಳಿಸಲಾಗಿತ್ತು. (ಮೊದಲೇ ಪೂರ್ಣಗೊಂಡಿದ್ದ ಬಲಗೈ ಭಾಗ ಮತ್ತು ಪಂಜನ್ನು ಫಿಲಡೆಲ್ಫಿಯಾದ ಸೆಂಟೆನಿಯಲ್‌ ಎಕ್ಸ್‌ಪೊಸಿಷನ್‌ನಲ್ಲಿ, ಆನಂತರ ನ್ಯೂಯಾರ್ಕ್‌ ನಗರದ ಮೆಡಿಸನ್‌ ಸ್ಕ್ವೇರ್‌ನಲ್ಲಿ ಪ್ರದರ್ಶಿಸಲಾಗಿತ್ತು.) ಫ್ರೆಂಚ್‌ ಹಡಗನ್ನು ನ್ಯೂಯಾರ್ಕ್‌ ಬಂದರಿನಲ್ಲಿರುವ ಬೆಡ್ಲೊಸ್‌ ಐಲೆಂಡ್‌ಗೆ ಒಯ್ಯಲು ಪೈಲಟ್‌ ಜೋಸೆಫ್‌ ಹೆಂಡರ್ಸನ್‌ ಬೆಂಗಾವಲಿಗಾಗಿ ನಿಯೋಜಿತನಾದ. ಈ ಅವಿಸ್ಮರಣೀಯ ಸಂದರ್ಭ ಮತ್ತು ಪೈಲಟ್‌ (ಹಡಗು ಚಾಲಕ) ಹೆಂಡರ್ಸನ್‌ನ ಛಾಯಾ ಚಿತ್ರವು ನ್ಯೂಯಾರ್ಕ್‌ ಟೈಮ್ಸ್‌ನಲ್ಲಿ ಪ್ರಕಟಗೊಂಡವು. 'ಆಕಾಶದ ಕಿಟಕಿಯಿಂದ ತೂರಿದ ಈತ ನೇರವಾಗಿ ಇಸೆರ್‌ನ ಹಡಗಿಗಿಳಿದ. ಈ ಕೆಲಸಕ್ಕಾಗಿಯೇ ಹಡಗುಕಟ್ಟೆಗೆ ಬಂದ ಪೈಲಟ್‌ ಹೆಂಡರ್ಸನ್‌' ಎಂದು ವಿವರಿಸಲಾಗಿತ್ತು.
ಪೀಠನಿರ್ಮಾಣಕ್ಕಾಗಿ ನಿಧಿಸಂಗ್ರಹವು 1185ರ ಆಗಸ್ಟ್‌ 11ರಂದು ಪೂರ್ಣಗೊಂಡಿತ್ತು. ವಿನ್ಯಾಸದ ಕಾಮಗಾರಿ 1886ರ ಏಪ್ರಿಲ್‌ 22ರಂದು ಪೂರ್ಣಗೊಂಡಿತ್ತು. ಪೀಠದ ಕೊನೆಯ ಶಿಲೆಯನ್ನು ಜೋಡಿಸಿದಾಗ ಗಾರೆ ಕೆಲಸದವರೆಲ್ಲರೂ ತಮ್ಮ ತಮ್ಮ ಜೇಬುಗಳಿಂದ ಸಂಗ್ರಹಿಸಿದ ಬೆಳ್ಳಿಯ ನಾಣ್ಯಗಳನ್ನು ಗಾರೆಯೊಳಗೆ ಸುರಿಮಳೆಗೈದರು. ಪೀಠದ ಭಾರೀ ಕಲ್ಲುಕೆಲಸದಲ್ಲಿ ನಾಲ್ಕು ಕಬ್ಬಿಣ ತೊಲೆಗಳ ಎರಡು ವಿಭಾಗಗಳಿವೆ. ಇವುಗಳಿಗೆ ಕಬ್ಬಿಣದ ಕಟ್ಟು ಕಂಬಿಗಳನ್ನು ಜೋಡಿಸಿ ಮೇಲಕ್ಕೆ ಒಯ್ಯಲಾಗಿದ್ದು, ಐಫೆಲ್‌ ಗೋಪುರದಂತೆ ವಿನ್ಯಾಸ ಮಾಡಲಾಗಿದೆ. ಹಾಗಾಗಿ, ಸ್ವಾತಂತ್ರ್ಯದ ಪ್ರತಿಮೆ ಯು ತನ್ನ ಪೀಠದೊಂದಿಗೆ ಪ್ರತಿಷ್ಠಾಪಿತವಾಗಿದೆ. thumb|upright|ದೀಪಸ್ತಂಭವಾಗಿ ಬಳಸಲಾದ ಮೂಲ ಪಂಜು ಹಕ್ಕಿಗಳ ಹಾರಾಟದ ಮಾರ್ಗ ತಪ್ಪಿಸುತ್ತಿತ್ತು. thumb|upright|ಪ್ರತಿಮೆಯು ಸ್ಥಾಪನೆಯಾಗುವ ಒಂದು ವರ್ಷದ ಮುಂಚೆ ಕರ್ರಿಯರ್‌ ಮತ್ತು ಇವೆಸ್‌ ಕಲ್ಲಚ್ಚಿನಿಂದ ತೆಗೆದ ವರ್ಣಚಿತ್ರಗಳು (ಕ್ರೊಮೊಲಿಥೊಗ್ರಾಫ್‌), ಪ್ರತಿಮೆಯ ಮೂಲತಃ ತಾಮ್ರ-ಕಂಚಿನ ಬಣ್ಣವನ್ನು ನಿರೂಪಿಸುತ್ತದೆ. ಆದರೆ ಅದು ಪೂರ್ವದ ಬದಲು ದಕ್ಷಿಣಾಭಿಮುಖವಾಗಿ ನಿಂತಿತ್ತು. ಇದರ ಹಿನ್ನೆಲೆಯಲ್ಲಿ ಮ್ಯಾನ್‌ಹ್ಯಾಟನ್‌ ಮತ್ತು ಬ್ರೂಕ್ಲಿನ್‌ ಸೇತುವೆಯಿದ್ದವು.
1886ರಿಂದ 1902ರ ವರೆಗೆ ಸ್ವಾತಂತ್ರ್ಯದ ಪ್ರತಿಮೆಯು ದೀಪಸ್ತಂಭವಾಗಿ ಕಾರ್ಯ ನಿರ್ವಹಿಸಿತು. ಆ ಸಮಯದಲ್ಲಿ, ದೀಪಸ್ತಂಭಗಳ ನಿರ್ವಹಣೆಯನ್ನು U.S. ದೀಪಸ್ತಂಭ ಮಂಡಳಿಯು ವಹಿಸಿಕೊಂಡಿತ್ತು. ದೀಪಸ್ತಂಭಕ್ಕೆ ಕಾವಲುಗಾರನೊಬ್ಬನನ್ನು ನೇಮಿಸಲಾಗಿತ್ತು. ಇದರ ವಿದ್ಯುದ್ದೀಪದ ಪ್ರಭೆಯನ್ನು ಸಮುದ್ರದಲ್ಲಿ 24 ಮೈಲಿಗಳ (39 ಕಿ.ಮೀ.ಗಳ) ದೂರದ ಅಂತರದಲ್ಲಿ ಕಾಣಬಹುದಾಗಿದೆ. ಇಡೀ ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲೇ ವಿದ್ಯುತ್‌ ಬಳಸುವ ಮೊದಲ ದೀಪಸ್ತಂಭವಾಗಿತ್ತು. ದೀಪಕ್ಕಾಗಿಯೇ ವಿದ್ಯುತ್ತು ಪೂರೈಸಲು ಆ ದ್ವೀಪದಲ್ಲೊಂದು ವಿದ್ಯುತ್‌ ಕೇಂದ್ರವಿತ್ತು.
ಪ್ರತಿಮೆಯ ಸುತ್ತ ವಿಮಾನ ಹಾರಾಟ ನಡೆಸಿದ ಮೊದಲ ವ್ಯಕ್ತಿ ವಿಲ್ಬರ್‌ ರೈಟ್‌. ಹಡ್ಸನ್‌-ಫುಲ್ಟನ್‌ ಉತ್ಸವದ ಅಂಗವಾಗಿ ಈತನು 1909ರ ಸೆಪ್ಟೆಂಬರ್‌ 29ರಂದು ಪ್ರತಿಮೆಯ ಸೊಂಟದ ವರೆಗಿನ ಮಟ್ಟದಲ್ಲಿ ವಿಮಾನ ಹಾರಾಟ ನಡೆಸಿ ಗಮನ ಸೆಳೆಯುವಕಾರ್ಯ ಮಾಡಿದ. ಲಾಂಗ್‌ ಐಲೆಂಡ್‌ನಲ್ಲಿರುವ ಮೊಯ್ಸಂಟ್‌ ಸ್ಕೂಲ್‌ ಆಫ್‌ ಏವಿಯೆಷನ್‌ನಿಂದ ಯುವ ಪೈಲಟ್‌ಗಳ ಗುಂಪೊಂದು 1913ರಲ್ಲಿ ಪದವಿ ಸ್ವೀಕರಿಸಿತು. ಇವರಲ್ಲಿ, ಪ್ರತಿಮೆಯ ಮೇಲ್ಭಾಗದಲ್ಲಿ ವಿಮಾನ ಹಾರಾಟ ನಡೆಸಲು ಜ್ಯುವಾನ್‌ ಪಾಬ್ಲೊ ಅಲ್ಡಸೊರೊ ಎಂಬ ಮೆಕ್ಸಿಕನ್‌ ಪೈಲಟ್‌ ಪದವೀಧರ ಆಯ್ಕೆಯಾದ. ಉಳಿದ ಎಲ್ಲಾ ಪದವೀಧರರು ಆನಂತರ ಅರ್ಲಿ ಬರ್ಡ್ಸ್‌ ಆಫ್‌ ಏವಿಯೆಷನ್‌ನ ಸದಸ್ಯರಾದರು.
ಕಾಂಗ್ರೆಸ್‌ ಅಂಗೀಕರಿಸಿದ ನಿರ್ಣಯದಂತೆ, 1956ರಲ್ಲಿ ಬೆಡ್ಲೊಸ್‌ ಐಲೆಂಡ್‌ನ್ನು ಅಧಿಕೃತವಾಗಿ ಲಿಬರ್ಟಿ ಐಲೆಂಡ್‌ ಎಂದು ಮರುನಾಮಕರಣ ಮಾಡಲಾಯಿತು. ಆದರೂ, 20ನೆಯ ಶತಮಾನದ ಆರಂಭದಿಂದಲೇ ಈ ದ್ವೀಪವನ್ನು ಅನೌಪಚಾರಿಕವಾಗಿ ಲಿಬರ್ಟಿ ಐಲೆಂಡ್‌ ಎಂದೇ ಕರೆಯಲಾಗುತ್ತಿತ್ತು. ನ್ಯಾಷನಲ್‌ ಪಾರ್ಕ್‌ ಸರ್ವಿಸ್‌ ಆಡಳಿತದಲ್ಲಿರುವ ಎಲ್ಲಾ ಐತಿಹಾಸಿಕ ಸ್ಥಳಗಳಂತೆ, ಎಲಿಸ್‌ ಐಲೆಂಡ್‌ ಮತ್ತು ಲಿಬರ್ಟಿ ಐಲೆಂಡ್‌ ಜೊತೆಗೆ ಸ್ವಾತಂತ್ರ್ಯದ ಪ್ರತಿಮೆ, ರಾಷ್ಟ್ರೀಯ ಸ್ಮಾರಕವನ್ನು, 1966ರ ಅಕ್ಟೋಬರ್‌ 15ರಂದು ಐತಿಹಾಸಿಕ ಸ್ಥಳಗಳ ರಾಷ್ಟ್ರೀಯ ದಾಖಲಾತಿಯ ಪ್ರೇಕ್ಷಣೀಯ ಪಟ್ಟಿಗೆ (ನ್ಯಾಷನಲ್‌ ರಿಜಿಸ್ಟರ್‌ ಆಫ್‌ ಹಿಸ್ಟಾರಿಕ್‌ ಪ್ಲೇಸೆಸ್‌) ಸೇರಿಸಲಾಯಿತು.
ಮುಂಚೆ 'ಫೊರ್ಟ್‌ ವುಡ್‌'ನ ಮೇಲ್ಭಾಗದ ಪೀಠಕ್ಕೆ ಅಂಟಿಕೊಂಡು ನಿರ್ಮಿಸಲಾದ ಕಟ್ಟಡದಲ್ಲಿದ್ದ ಅಮೆರಿಕನ್‌ ಮ್ಯುಸಿಯಮ್‌ ಆಫ್‌ ಇಮಿಗ್ರೇಷನ್‌ ವಸ್ತು ಸಂಗ್ರಹಾಲಯವನ್ನು ರಾಷ್ಟ್ರಾಧ್ಯಕ್ಷ ರಿಚರ್ಡ್‌ ಎಂ.ನಿಕ್ಸನ್‌ 1972ರಲ್ಲಿ ಸಮರ್ಪಿಸಿದರು. 1984ರಲ್ಲಿ, ಸ್ವಾತಂತ್ರ್ಯದ (ಸ್ಟ್ಯಾಚ್ಯೂ ಆಫ್‌ ಲಿಬರ್ಟಿ) ಪ್ರತಿಮೆಯನ್ನು ವಿಶ್ವ ಪರಂಪರೆಯ ಸ್ಥಳಗಳ ಪಟ್ಟಿಗೆ ಸೇರಿಸಲಾಯಿತು. 2007ರಲ್ಲಿ ವಿಶ್ವದ ಏಳು ಅದ್ಭುತಗಳ ಹೊಸ ಪಟ್ಟಿಗಾಗಿ ನಡೆದ ಸ್ಪರ್ಧೆಯಲ್ಲಿ ಅಂತಿಮ ಸುತ್ತಿಗೆ ಬಂದವುಗಳಲ್ಲಿ ಸ್ವಾತಂತ್ರ್ಯದ ಪ್ರತಿಮೆಯೂ ಒಂದು.
ಮುಖಕ್ಕೆ ಪ್ರೇರಣೆ
thumb|right|ಪ್ರತಿಮೆಯ ಪೀಠದ ಆವರಣದಲ್ಲಿ ಪ್ರದರ್ಶಿತ ವಸ್ತುಗಳಲ್ಲಿ ಪ್ರತಿಮೆಯ ಮುಖದ ಪ್ರತಿಕೃತಿಯೂ ಸಹ ಇದೆ. ಇದರಲ್ಲಿ ಉಳಿಸಿಕೊಂಡಿರುವ ಮೂಲ ತಾಮ್ರ ಬಣ್ಣ ಗಮನಾರ್ಹ.
ದೃಢೀಕರಿಸದ ಹಲವಾರು ಮೂಲಗಳು ಪ್ರತಿಮೆಯ ಮುಖಾರವಿಂದಕ್ಕೆ ಸಂಬಂಧಿಸಿದ ವಿವಿಧ ಮಾದರಿಗಳನ್ನು ಸೂಚಿಸುತ್ತವೆ. ಇವುಗಳಲ್ಲೊಂದು ಆಗತಾನೆ ವಿಧವೆಯಾದ ಇಸಾಬೆಲಾ ಯುಜೆನೀ ಬೊಯರ್‌ಳ ಮುಖದ ರೂಪದಂತಿದೆ ಎಂದಿತ್ತು. ಇಸಾಬೆಲಾ ಹೊಲಿಗೆ ಯಂತ್ರಗಳ ಉದ್ಯಮಿ ಐಸಾಕ್‌ ಸಿಂಗರ್‌ನ ಪತ್ನಿಯಾಗಿದ್ದಳು. 'ಆಕೆಯು ತನ್ನ ಪತಿಯ ಒರಟು ಸ್ವಭಾವದ ಸಹವಾಸದಿಂದ ಮುಕ್ತಳಾಗಿದ್ದಳು; ಆತನು ಆಕೆಗಾಗಿ ಕೇವಲ ಸಾಮಾಜಿಕವಾಗಿ ಅಗತ್ಯವಾದ ತನ್ನ ಆಸ್ತಿಯನ್ನು ಬಿಟ್ಟುಹೋಗಿದ್ದ: ಆತನ ಸಂಪತ್ತು ಮತ್ತು ಆತನ ಮಕ್ಕಳು. ಪ್ಯಾರಿಸ್‌ನಲ್ಲಿ ತನ್ನ ವೃತ್ತಿಯ ಆರಂಭದ ದಿನಗಳಿಂದಲೂ ಆಕೆ ಚಿರಪರಿಚಿತ ವ್ಯಕ್ತಿತ್ವ ಹೊಂದಿದ್ದಳು. ಸ್ವಾತಂತ್ರ್ಯದ ಪ್ರತಿಮೆಯ ಚಹರೆಯ ಹುಡುಕಾಟದಲ್ಲಿದ್ದ ಬಾರ್ತೊಲ್ಡಿಯ ರೂಪದರ್ಶಿಯಾಗಿ ಅಮೆರಿಕನ್‌ ಫ್ರೆಂಚ್‌ ಉದ್ಯಮಿಯ ಪತ್ನಿಯಾಗಿದ್ದ ವಿಧವೆ, ಚೆಲುವೆ ಇಸಾಬೆಲ್ಲಾಳನ್ನು ಆಯ್ಕೆ ಮಾಡಲಾಯಿತು.' 'ಗಡುಸು ಮುಖಚಹರೆಯು' ಬಾರ್ತೊಲ್ಡಿ ಬಹಳ ನೆಚ್ಚಿಕೊಂಡಿದ್ದ ಮುಖಾರವಿಂದಗಳಲ್ಲಿ ಒಂದಾಗಿತ್ತು. ಆದ್ದರಿಂದ ತನ್ನ ತಾಯಿ ಚಾರ್ಲೊಟ್‌ ಬಾರ್ತೊಲ್ಡಿಯ ಚಹರೆ ಇದೆಂದೂ (1801-1891) ಆ ಉದ್ದೇಶಕ್ಕಾಗಿ ಇದನ್ನು ಮಾದರಿಯನ್ನಾಗಿ ಮಾಡಲಾಗಿದೆ ಎಂದು ಇನ್ನೊಂದು ಮೂಲ ತಿಳಿಸಿದೆ. ಪ್ರತಿಮೆಯ ಮುಖ ಬಾರ್ತೊಲ್ಡಿಯ ತಾಯಿಯದನ್ನು ಹೋಲುತ್ತದೆ ಎಂದು ನ್ಯಾಷನಲ್‌ ಜಿಯೊಗ್ರಫಿಕ್‌ ಪತ್ರಿಕೆಯೂ ಸಹ ತಿಳಿಸಿದೆ. ಆದರೆ ಬಾರ್ತೊಲ್ಡಿ ಈ ಹೋಲಿಕೆಯನ್ನು ತಳ್ಳಿಹಾಕುವುದಾಗಲೀ ವಿವರಿಸುವುದಾಗಲೀ ಮಾಡಲಿಲ್ಲ. thumb|left|upright|alt=full length painting of a young naked woman|ಸ್ವಾತಂತ್ರ್ಯದ ಪ್ರತಿಮೆಗೆ ಮೊದಲ ರೂಪದರ್ಶಿಯಾಗಿ ನಿಂತ ವರ್ಷ 1870ರಲ್ಲೇ ಜೂಲ್ಸ್‌ ಜೊಸೆಫ್‌ ಲೆಫೆಬ್ರ್ರೆಎಂಬ ಮಹಿಳೆಯ ಚಿತ್ರ ಬಿಡಿಸಿದ್ದು. ಈ ಮಹಿಳೆಯು ಪ್ರತಿಮೆಯಂತೆ ಭಂಗಿ ನೀಡಿದ್ದಾಳೆ. (ಮ್ಯುಸೇ ಡ'ಆರ್ಸೆ, ಪ್ಯಾರಿಸ್‌)
ಸಂಕೇತಗಳು
ಪ್ರತಿಮೆಯ ಶಿರಸ್ಸು ಗ್ರೀಕ್ ಸೂರ್ಯ ದೇವತೆ ಅಪೊಲೊ ಅಥವಾ ರೋಮನ್‌ ಸೂರ್ಯ ದೇವತೆ ಹೀಲಿಯೊಸ್‌ರನ್ನು ಪ್ರತಿಬಿಂಬಿಸುವಂತಿದೆ. ಇಂತಹ ಕೆತ್ತನೆ ಹೊಂದಿರುವ ಪುರಾತನ ಅಮೃತ ಶಿಲೆ ಈಗ ಗ್ರೀಸ್‌ನ ಕೊರಿಂತ್‌ನಲ್ಲಿರುವ ಕೊರಿಂತ್‌ ಪುರಾತತ್ವಶಾಸ್ತ್ರ ವಸ್ತು ಸಂಗ್ರಹಾಲಯದಲ್ಲಿದೆ. ಇದನ್ನು ಅಪೊಲೊ ಸೌರ ದೇವತೆಯಂತೆ ನಿರೂಪಿಸಲಾಗಿದೆ. ಸ್ವಾತಂತ್ರ್ಯದ ಪ್ರತಿಮೆಯಂತೆಯೇ ಅಪೊಲೊ ವಸ್ತ್ರ ಧರಿಸಿದ್ದಾನೆ; ತಲೆಯ ಮೇಲೆ ಏಳು ಮೊನಚುಗಳುಳ್ಳ ಹೊಳಪಿನ ಕಿರೀಟ - ಇದು ಲಿಬರ್ಟಿ ಪ್ರತಿಮೆಯ ಪ್ರಭಾಮಂಡಲದಂತೆ ಸೂರ್ಯನ ಕಿರಣಗಳನ್ನು ಪ್ರಕಾಶಿಸುತ್ತದೆ. ಪುರಾತನ ಜಗತ್ತಿನ ಏಳು ಅದ್ಭುತಗಳಲ್ಲಿ ಒಂದಾದ ಪುರಾತನ ಕಾಲೊಸಸ್‌ ಆಫ್‌ ರೊಡ್ಸ್‌ ಹೊಳಪಿನ ಕಿರೀಟ ಧರಿಸಿದ ಹೀಲಿಯೊಸ್‌ನ ಪ್ರತಿಮೆಯಾಗಿತ್ತು. ಎಮ್ಮಾ ಲಾಜಾರಸ್‌ 1883ರಲ್ಲಿ ರಚಿಸಿದ ದಿ ನ್ಯೂ ಕಾಲೊಸಸ್‌ ಎಂಬ ನುಡಿಕಾವ್ಯದಲ್ಲಿ ಕೊಲೊಸಸ್‌ ಉಲ್ಲೇಖಿತವಾಗಿದೆ. ಲಾಜಾರಸ್‌ರ ಕಾವ್ಯವನ್ನು ಆನಂತರ ಕಂಚಿನಲ್ಲಿ ಕೆತ್ತಲಾಯಿತು. 1903ರಲ್ಲಿ ಸ್ವಾತಂತ್ರ್ಯದ ಪ್ರತಿಮೆಯ ಒಳಭಾಗದಲ್ಲಿ ಅಳವಡಿಸಲಾಯಿತು.
ಅಮೆರಿಕಾ ಸಂಯುಕ್ತ ಸಂಸ್ಥಾನದ ಧ್ಯೇಯ ಮತ್ತು ನೀತಿ-ನಿಯಮ ಮೌಲ್ಯಗಳ ಬಗ್ಗೆ ಈ ಪ್ರತಿಮೆಯು ವಿಭಿನ್ನ ವೀಕ್ಷಕರಿಗೆ, ನೋಡುಗರಿಗೆ ನೆನಪಿನ ಆಳಕ್ಕೆ ತಲುಪಿಸುತ್ತದೆ. ಉದಾಹರಣೆಗೆ, ಪ್ರತಿಮೆಯು ಹೇಗೆ ಅಮೆರಿಕಾ ಸಂಯುಕ್ತ ಸಂಸ್ಥಾನದ ಮುಕ್ತ ದ್ವಾರ ನೀತಿಯ ಸಂಕೇತವಾಯಿತು ಎಂಬುದನ್ನು ಸಾಕ್ಷ್ಯಚಿತ್ರಕಾರ ಕೆನ್‌ ಬರ್ನ್ಸ್‌ ವಿವರಿಸಿದ್ದಾನೆ. 'ಪೂರ್ವ ತೀರದಲ್ಲಿರುವ ಸ್ವಾತಂತ್ರ್ಯದ ಪ್ರತಿಮೆಗೆ ಪೂರಕವಾಗುವಂತೆ, ಪಶ್ಚಿಮ ತೀರದಲ್ಲಿ ಸ್ಟ್ಯಾಚ್ಯೂ ಆಫ್‌ ರೆಸ್ಪಾನ್ಸಿಬಿಲಿಟಿಯೊಂದನ್ನು ಸ್ಥಾಪಿಸಬೇಕು' ಎಂದು ಅಸ್ತಿತ್ವವಾದಿ ವಿಜ್ಞಾನಿ (ಚಿಕಿತ್ಸಕ) ವಿಕ್ಟರ್‌ ಫ್ರಾಂಕ್ಲ್‌ ತಮ್ಮ ಕೃತಿ 'ಮ್ಯಾನ್ಸ್‌ ಸರ್ಚ್‌ ಫಾರ್‌ ಮೀನಿಂಗ್‌ 'ನಲ್ಲಿ ಉಲ್ಲೇಖ ಮಾಡಿದ್ದಾರೆ.
ಮೂರ್ತಿಶಿಲ್ಪದ ಪೂರ್ವನಿದರ್ಶನಗಳು
ಮೇಲೆ ತಿಳಿಸಿದಂತೆ ಹೊಳಪಿನ ಕಿರೀಟಕ್ಕೆ ಕಾಲೊಸಸ್‌ ಆಫ್‌ ರೋಡ್ಸ್‌ ಪ್ರೇರಣೆಯಾಗಿರಬಹುದು. ಕೆನೊವಾದ ಕ್ಲೆಮೆಂಟ್‌ ಕೆಮಿಲೊ ಪಾಸೆಟ್ಟಿ ಆಧುನಿಕ ಯುಗದಲ್ಲಿ, ವಿಶಿಷ್ಟ ಸಂಕೇತಗಳುಳ್ಳ ಹೊಳಪಿನ ಕಿರೀಟಧಾರೀ ಪ್ರತಿಮೆಗಳನ್ನು ಇಟಲಿಯ ಶಿಲ್ಪಿಗಳು ವಿನ್ಯಾಸಗೊಳಿಸಿದ್ದರು. ಇವುಗಳಲ್ಲಿ ಗಮನಾರ್ಹವಾದದ್ದು ಪೋಪ್‌ ಕ್ಲೆಮೆಂಟ್‌ XIIIರ ಗೋರಿಯ ಮೇಲೆ ಕೆನೊವಾದ ಧಾರ್ಮಿಕತೆಯ ಗೂಡಾರ್ಥಯುಳ್ಳ, ಹಾಗೂ ಮಿಲಾನ್‌ನ ಮುಖ್ಯ ಇಗರ್ಜಿ (ಕತಿಡ್ರಲ್‌‌) ಪ್ರವೇಶದ್ವಾರದ ಮೇಲೆ ಕೆಮಿಲೊ ಪಾಸೆಟ್ಟಿಯ ಹೊಸ ಒಡಂಬಡಿಕೆಯ ಒಳಾರ್ಥಗಳು ಎಂದು ಹೇಳಬಹುದು. 19ನೆಯ ಶತಮಾನದ ಪೂರ್ವಾರ್ಧ ಫ್ರಾನ್ಸ್‌ನಲ್ಲಿ ಇದು ಸರ್ವೇಸಾಮಾನ್ಯವಾಗಲಾರಂಭಿಸಿತು. ಎಲಿಯಾಸ್‌ ರಾಬರ್ಟ್‌ರ ಕೃತಿ 'ಫ್ರಾನ್ಸ್‌ ಅತಿಶ್ರೇಷ್ಠ ಕಲೆ ಮತ್ತು ಕೈಗಾರಿಕೆಗಳು' (1855) ಸೇರಿ ಇತರೆ ಮೂಲಗಳು ಸ್ವಾತಂತ್ರ್ಯದ ಪ್ರತಿಮೆಗೆ ಪ್ರೇರಣೆಯಾಗಿರಬಹುದು. . ಏಳು ಕಿರಣಗಳನ್ನು ನೆನಪಿಸುವ ಹೊಳಪಿನ ಕಿರೀಟ ಧರಿಸಿ ಸುಖಾಸೀನವಾಗಿರುವ ಲಿಬರ್ಟಿಯ ಸಾಂಕೇತಿಕ ನಿರೂಪಣೆಯನ್ನು ಫ್ರೆಂಚ್ ಎರಡನೆಯ ಗಣರಾಜ್ಯದ 'ದಿ ಗ್ರೇಟ್‌ ಸೀಲ್' (1848-1852) ಪ್ರದರ್ಶಿಸುತ್ತದೆ. . ಏಳು ಕಿರಣಗಳುಳ್ಳ ಹೊಳಪಿನ ಕಿರೀಟ thumb|upright|ಆಗಸ್ಟೀನ್‌ ಡುಮೊಂಟ್‌ರ ಜೀನಿಯಸ್‌ ಆಫ್‌ ಲಿಬರ್ಟಿ ಸ್ವಾತಂತ್ರ್ಯದ ಪ್ರತಿಮೆಯ ಮುಂಚಿನ ಮಾದರಿ ಆವೃತ್ತಿಗಳಲ್ಲಿ ಇವೆರಡು ಪ್ರತಿಮೆಗಳು ಸೇರಿವೆ. 1790ರ ಮೇ 30ರಂದು ನಡೆದ ಒಕ್ಕೂಟದ ಉತ್ಸವಕ್ಕಾಗಿ ಲಯನ್‌ನ ಕಾನ್ಕಾರ್ಡಿಯಾ ದೇವಾಲಯದ ಮೇಲೆ ಒಂದು ಪ್ರತಿಮೆ ಸ್ಥಾಪಿಸಲಾಯಿತು .ಸ್ವಾತಂತ್ರ್ಯದ ಪ್ರತಿಮೆಯ ಆರಂಭಿಕ ಮಾದರಿಗಳಲ್ಲಿ ಈ ಪ್ರತಿಮೆಗಳೂ ಸೇರಿವೆ.ಪ್ಯಾರಿಸ್‌ ನಗರದ ಪ್ಲೇಸ್‌ ಲೂಯಿಸ್‌ XV ಎಂಬಲ್ಲಿ ಗಿಲೊಟೀನ್‌ ಪಕ್ಕ  ಅಶ್ವಾರೂಢ ಲೂಯಿಸ್‌ XVರ ಪ್ರತಿಮೆಯಿತ್ತು. ನಂತರ ಈ ಪ್ರತಿಮೆಯ ಸ್ಥಾನದಲ್ಲಿ ಫ್ರಿಜಿಯ ಟೋಪಿ (ತಲೆಯುಡುಗೆ) ಧರಿಸಿ ತನ್ನ ಬಲಗೈಯಲ್ಲಿ ಈಟಿ ಹಿಡಿದು ನಿಂತಿರುವ ಪ್ಲಾಸ್ಟರ್‌ ಕೃತಿಯನ್ನು ಸ್ಥಾಪಿಸಿ, ಆ ಸ್ಥಳವನ್ನು ಪ್ಲೇಸ್‌ ಡಿ ಲಾ ರೆವೊಲ್ಯೂಷನ್‌ ಎಂದು ಮರುನಾಮಕರಣ ಮಾಡಲಾಯಿತು. ಇದನ್ನು ನೋಡಿದ ಮ್ಯಾಮ್‌ ರೊಲೆಂಡ್‌ ಉದ್ಗರಿಸಿದ್ದು, 'ಓಹ್‌ ಲಿಬರ್ಟಿ, ನಿನ್ನ ಹೆಸರಿನಲ್ಲಿ ಏನೆಲ್ಲಾ ದುಷ್ಕೃತ್ಯವೆಸಗಲಾಗಿದೆ!'.
ಫ್ರಿಜಿಯನ್‌ ಟೋಪಿಕಿರೀಟ ಧರಿಸಿರುವ ಸಾಂಪ್ರದಾಯಿಕ ಸಂಕೇತದ ಪ್ರತಿಮೆಯು ಅಂದು ಮೂಲಭೂತವಾದದ ಕ್ರಾಂತಿಕಾರಿ ಚಳವಳಿಯ ಲಾಂಛನವಾಗಿತ್ತು. ಇದು ಬಿತ್ತರಿಸುವ ಅಭಿಪ್ರಾಯ-ಸಂದೇಶಗಳನ್ನು ಮರೆಮಾಚಲು, ಲಿಬರ್ಟಿ ಹೊಳಪಿನ ಕಿರೀಟ ಧರಿಸುವಂತೆ ಮಾಡಲು ನಿರ್ಧರಿಸಲಾಯಿತು. ಇದೇ ರೀತಿ, ಕ್ಯಾಪಿಟಲ್‌ನ ಸ್ವಾತಂತ್ರ್ಯ ಪ್ರತಿಮೆಯನ್ನು ಫ್ರಿಜಿಯನ್‌ ಟೋಪಿಯೊಂದಿಗೆ ವಿನ್ಯಾಸ ಮಾಡುವ ಯೋಜನೆಯನ್ನು ಥಾಮಸ್ ಕ್ರಾಫರ್ಡ್‌ ಕೈಬಿಡಬೇಕಾಯಿತು. ಏಕೆಂದರೆ, ಫ್ರಿಜಿಯನ್‌ ಟೋಪಿಯು ಗುಲಾಮಗಿರಿಯ ವಿರುದ್ಧದ ಹೋರಾಟದ ಸಂಕೇತವೆಂದು ಜನರು ಪರಿಗಣಿಸುವ ಸಾಧ್ಯತೆಯಿತ್ತು.
ಬಾರ್ತೊಲ್ಡಿ ಸ್ವಾತಂತ್ರ್ಯದ ಪ್ರತಿಮೆ ವಿನ್ಯಾಸಿಸುವ ಮೊದಲೇ ಲಿಬರ್ಟಿಗೆ ಪಂಜಿನ ಲಾಂಛನದ ಅವಿನಾಭಾವ ಸಂಬಂಧವಿತ್ತು. ಜುಲೈ ಕಾಲಮ್‌‌ನ ಮೇಲೆ ಆಗಸ್ಟಿನ್‌ ಡ್ಯುಮೊಂಟ್‌ನ ಜೀನಿಯಸ್‌ ಆಫ್‌ ಸ್ವಾತಂತ್ರ್ಯದ ಪ್ರತಿಮೆಯೂ ಸಹ ಬಲಗೈಯಲ್ಲಿ ಪಂಜನ್ನು ಹಿಡಿದಿತ್ತು. ಈ ಸ್ಮಾರಕ 1840ರಲ್ಲಿ ಉದ್ಘಾಟನೆಗೊಂಡಿತು. 1866ರಲ್ಲಿ ಜೀನ್‌-ಬ್ಯಾಪ್ಟಿಸ್ಟ್‌ ಕೊಪ್ಯೂ ತಮ್ಮ ಕೃತಿ ಇಂಪೀರಿಯಲ್‌ ಫ್ರಾನ್ಸ್‌ ಬ್ರಿಂಗಿಂಗ್‌ ಲೈಟ್‌ ಟು ದಿ ವರ್ಲ್ಡ್‌ ಅಂಡ್‌ ಪ್ರೊಟೆಕ್ಟಿಂಗ್‌ ಅಗ್ರಿಕಲ್ಚರ್‌ ಅಂಡ್‌ ಸಯನ್ಸ್‌ ನಲ್ಲಿ ಜಗತ್ತಿಗೆ ಬೆಳಕನ್ನು ಕೊಂಡೊಯ್ಯುವ ಕಲ್ಪನೆಯನ್ನು ಪ್ರಸ್ತಾಪಿಸಿದರು. ಆದರೆ, ಹಿಲ್ ಆಫ್‌ ಚಾಯ್ಲಾಟ್‌ ಮೇಲೆ ಇಂಟೆಲಿಜೆಂಟ್‌ ಫ್ರಾನ್ಸ್‌ ಎನ್ಲೈಟೆನಿಂಗ್‌ ದಿ ವರ್ಲ್ಡ್‌ ಎಂಬ ಕಾಲೊಸಸ್‌ ನಿರ್ಮಿಸಲು  ಹೆಕ್ಟರ್ ಹೊರೂ 1868ರಲ್ಲಿ ಮಾಡಿದ ಪ್ರಸ್ತಾಪವು ಕಾರ್ಯಗತವಾಗದೇ ಹೋಯಿತು.